Ιδανικές ανδρικές αναλογίες. Υπολογισμός στήθος, μηρός, δικέφαλος κ.ά\nΑρχική » Υγεία - Σώμα - Διατροφή » Ιδανικές ανδρικές αναλογίες. Υπολογισμός στήθος, μηρός, δικέφαλος κ.ά\nΥπολογίστε τις ιδανικές ανδρικές αναλογίες σώματος. Ανδρικό ιδανικό κορμί και αναλογίες σε στήθος, πήχυς, μέση, μηρός, ισχύον, δικέφαλος, γάμπες & αυχένας\nΙδανικές ανδρικές αναλογίες σώματος. Ιδανικό αντρικό κορμί\nΥπολογισμός στήθος, μηρός, δικέφαλος | The Perfect Male Body\nΥπολόγισε το Ανδρικό ιδανικό κορμί και αναλογίες σε στήθος, πήχυς, μέση, μηρός, ισχύον, δικέφαλος, γάμπες & αυχένας\nΔεδομένα - Εκατοστά (cm)\nΜέγεθος - περιφέρεια καρπού\nΑποτελέσματα - Εκατοστά (cm)\nΣτήθος, στέρνο, θώρακας (chest)\nΑντιβράχιο - πήχης (forearm)\nΜηρός - μπούτι (thigh)\nΙσχίον - γοφός (hip)\nΚνήμη- γάμπα (calve)\nΔικέφαλος μυς (bicep)\nΑυχένας - λαιμός (neck)\nΟι 3 τύποι του ανδρικού σώματος | Εκτόμορφος – Μεσόμορφος – Ενδόμορφος\nΟι εκτόμορφοι είναι γενικά άτομα λεπτά και κοκαλιάρικα με δυσκολία στο να προσθέσουν βάρος, είτε πρόκειται για λίπος είτε για μύες. Είναι οι γνωστοί «hard-gainers».\nΜερικά διακριτικά χαρακτηριστικά των εκτόμορφων περιλαμβάνουν: αδύνατους και στενούς ώμους, μικρές αρθρώσεις, μικρούς μύες, γρήγορο μεταβολισμό, μακρύτερα άκρα (το οποίο υπερτονίζει τη μικρότερη μυϊκή μάζα), δυσκολία στην μυϊκή οικοδόμηση και/ή αύξηση λίπους.\nΜερικά διάσημα άτομα με αυτό το είδος σωματότυπου είναι ο Brad Pitt και ο Ryan Reynolds (δύο παραδείγματα αδύνατων εκτόμορφων που κατάφεραν να αυξήσουν τη μυϊκή τους μάζα).\nΟι μεσόμορφοι είναι οι τυχεροί και οι φυσικά προικισμένοι. Έχουν μια αθλητική κατασκευή και είναι εύκολο γι αυτούς να προσθέσουν μυϊκή μάζα διατηρώντας παράλληλα τα επίπεδα σωματικού λίπους χαμηλά.\nΙδιαίτερα χαρακτηριστικά των μεσόμορφων περιλαμβάνουν: αθλητικό κορμό (δηλ. μικρή μέση με πλατιούς ώμους), αξιοπρεπή μυϊκή μάζα, εύκολη μυϊκή οικοδόμηση, μέτριο μεταβολισμό, και μπορούν να προσθέσουν σωματικό λίπος (πιο εύκολα από ότι οι εκτόμορφοι αλλά όχι τόσο εύκολα όσο οι ενδόμορφοι).\nΜερικοί διάσημοι με αυτό το είδος σωματότυπου είναι ο Sylvester Stalllone και ο αγαπημένος bodybuilder Arnold.\nΟι ενδόμορφοι βρίσκονται στο άλλο άκρο, σε σύγκριση με τους εκτόμορφους. Οι ενδόμορφοι έχουν κάποιο σωματικό λίπος, αλλά ταυτόχρονα έχουν και κάποια μυϊκή μάζα.\nΕίναι ευκολότερο γι αυτούς να προσθέσουν μυϊκή μάζα, αλλά δυστυχώς προσθέτουν επίσης σωματικό λίπος το ίδιο εύκολα.\nΜερικά χαρακτηριστικά των ενδόμορφων είναι: μικρή μυϊκή μάζα, κάποιο σωματικό λίπος, αργός μεταβολισμός, μπορεί η σωματική τους διάπλαση να έχει «σχήμα αχλαδιού», πλατιούς γοφούς και ώμους, δυσκολία στην απώλεια βάρους, δυνατό κάτω μέρος του σώματος/γοφοί, μπορεί να είναι στιβαροί, είναι σε θέση να βάλουν μυϊκή μάζα σχετικά εύκολα, αλλά και σωματικό λίπος.\nΜερικοί διάσημοι με αυτό το είδος σωματότυπου είναι ο Russel Crowe και ο Jack Black. via\nΠοιο είναι το τέλειο αρσενικό σχήμα σώματος;\nΤο τέλειο αρσενικό σχήμα σώματος είναι ένα τραπεζοειδές. Δηλαδή, το άνω μέρος του σώματος πρέπει να έχει μεγαλύτερες διαστάσεις από το κάτω μέρος\nΑνδρικό Στήθος – Στέρνο\nΤο ευρύ, προτεταμένο ανδρικό στέρνο συμβολίζει υπεροχή, δύναμη και σεβασμό. Η ανάπτυξη των θωρακικών μυών με τις κατάλληλες ασκήσεις στήθους μπορεί να τονίσει αυτό το χαρακτηριστικό, ακόμη και σε άνδρες οι οποίοι δεν είναι προικισμένοι σκελετικά.\nΟι ερευνητές του πανεπιστημίου του Χρόνινγκεν στην Ολλανδία αναφέρουν:\nΤο στήθος σου θα πρέπει να είναι ακριβώς το διπλάσιο της περιφέρειας ενός από τους δυο μηρούς σου. Και κάθε ένας από τους μηρούς σου θα πρέπει να είναι 1,75 φορές μεγαλύτερος από το αντίστοιχο γόνατο.\nΠάνω από δώδεκα μυς συνθέτουν το μέγεθος των ώμων σου (ανάμεσά τους οι δελτοειδείς και οι τρικέφαλοι).\nΣύμφωνα με τα αποτελέσματα της ίδιας μελέτης, οι Ολλανδοί επιστήμονες από το Χρόνινγκεν αναφέρουν:\nΟι άνδρες με αναλογία μέσης προς ώμο 60%, φαίνονται δύο φορές ελκυστικότεροι στις γυναίκες, απ’ ό,τι οι άνδρες με αναλογίες που είναι κάτω (40-50%) ή πάνω (70-80%) από αυτό το όριο.\nΗ περιφέρειας της μέσης σου οφείλει να είναι σχεδόν 85% της περιφέρειας που περικλείει τη λεκάνη και τους γοφούς.\nΟι γυναίκες προτιμούν τους άνδρες με αναλογία μέσης-ισχίων της τάξεως του 90%.\nΤο μήκος του μηρού (ξεκινάς μετρώντας από ισχίο μέχρι την επιγονατίδα) πρέπει να μην είναι πάνω από 55% του μήκους της κνήμης (από την επιγονατίδα έως τον αστράγαλο).\nΚαι η περιφέρεια του γαστροκνήμιου δεν πρέπει να ξεπερνά το 75% της περιφέρειας του συνόλου των μηριαίων μυών σου.\nOnline #Υπολογισμός δείκτη #Άντρες - Ιδανικές αναλογίες στο #σώμα. #Mens


Εσένα πόσο αθώο είναι το μυστικό σου; - ilov.gr\nHome > Society > Εσένα πόσο αθώο είναι το μυστικό σου;\nΕσένα πόσο αθώο είναι το μυστικό σου; - Αναστασία Λούλατζη - 28 Νοε 2016\nΠρόκειται για κάτι που με βασανίζει καιρό τώρα. Μία αλήθεια καλά κρυμμένη , που την έντυσα με ψέματα και την πλάσαρα μέσα από μυστικά. Ψέματα άλλοτε αθώα, κι άλλοτε όχι. .\nΠνίγηκα στο νόημα αυτής της αλήθειας κι από φόβο, την αρνήθηκα πεισματικά, προκειμένου ν’ αποφύγω ν’ αντιμετωπίσω τις συνέπειές της.\nΣυνέπειες καταστροφικές, εφόσον για καιρό κυριάρχησε το ψέμα και δημιούργησε μία πλαστή πραγματικότητα.\nΉξεραν πολλοί το μυστικό μου, αλλά κανείς δεν ήξερε ποιος άλλος το γνωρίζει.\nΠόνταρα στην εχεμύθεια των άλλων και μοιράστηκα το βάρος της αλήθειας μου.\nΆνθρωποι που συναναστρέφονταν μεταξύ τους καθημερινά είχαν για κοινό μυστικό, το δικό μου μυστικό.\nΤι σημαίνει όμως στα αλήθεια "μυστικό".\nΕίναι πράγματι κάτι που δεν επιθυμούμε να γίνει γνωστό γενικά ή σε κάποιον συγκεκριμένα;\nΜήπως επιλέγουμε που κι αν θα το εκμυστηρευτούμε για τον ίδιο ακριβώς λόγο; Για να γίνει τελικά γνωστό γενικά αλλά και σε κάποιον συγκεκριμένα;\nΕρωτήματα που με ταλαιπώρησαν, όταν έφτασα στο σημείο να φυλάω καλά κρυμμένες αλήθειες που αφορούσαν άλλους. Όταν οι άλλοι πόνταραν στην εχεμύθειά μου και με φόρτωσαν με το βάρος της αλήθειας που μοιράστηκαν μαζί μου.\nΕάν έβρισκα την δύναμη να φανερώσω τα μυστικά τους, θα ήμουν σε θέση να λυτρώσω ψυχές ταλαιπωρημένες που είχαν ανάγκη την αλήθεια που εγώ, άθελά μου, γνώριζα. Εάν είχα το θάρρος, θα έβγαζα απ’ την άγνοια ανθρώπους που δεν είχαν ιδέα της ύπαρξης μου.\nΠώς όμως μπορείς να πουλήσεις στεγνά, έναν άνθρωπο που ακόμη κι αν κατά την κρίση σου έσφαλλε, σε εμπιστεύτηκε; Άραγε, θα σου άρεσε εάν κάποιος άλλος, εν αγνοία σου, έκανε γνωστά τα μυστικά σου;\nΘα γινόμουν ένας αληθινός προδότης ή θα συμμερίζονταν κι εκείνο το πρόσωπο την ανάγκη μου για μία αληθινή πραγματικότητα;\nΚαι στις δύο περιπτώσεις, θα προκαλέσω θυμό, πόνο κι απογοήτευση.\nΚι αυτό γιατί, δεν έχουμε εκπαιδεύσει τους εαυτούς μας ν’ αντέχουν αλήθειες που πονάνε αλλά λυτρώνουν, παρά μόνο ψέματα που καλύπτουν και μπερδεύουν.\nΞεκάθαρη ασέβεια , πρωτίστως σ’ εμάς τους ίδιους.\nΓνωρίζουμε την αλήθεια, αλλά προτιμούμε να την παραβλέπουμε, αφού έχουμε την δυνατότητα να την τυλίξουμε με φανταχτερά ψέματα σε κουτί δώρου με την μορφή ενός μυστικού.\nΣτην ουσία, τα μυστικά δημιουργούνται, όταν από φόβο λέμε ψέματα για αλήθειες, που είτε μετανιώσαμε, είτε δεν μπορούμε να ελαφρύνουμε το βάρος των συνεπειών τους.\nΜα η αλήθεια πρέπει να αγαπηθεί και να γίνει γνωστή.\nΤο τίμημα της θα έρθει να σε βρει σε μία απρόσμενη χρονική στιγμή και θα πρέπει να την αντιμετωπίσεις. Πρέπει επίσης να μην επιδιώκεις να μαθαίνεις «αλήθειες» που εσύ θέλεις να ξέρεις, κοινώς σε βολεύουν, αλλά γεγονότα μιας πραγματικότητας, έστω σκληρής.\nΤα μυστικά μόνο διχόνοια μπορούν να σπείρουν.\nΠοτέ δε λύτρωσαν κανέναν.\nΑντιθέτως, σε βυθίζουν στο σκοτάδι και ταλαιπωρούν. Εσένα που τα γνωρίζεις, αλλά οφείλεις, εν μέρη, να μείνεις με δεμένα χέρια και γλώσσα, αλλά και το άτομο που του ανήκουν. Το άγχος της αποκάλυψης τους, το φέρνει αντιμέτωπο με μία διαρκή μάχη σωστού και λάθους, πραγματικότητας και ψεύδους.\nΆνθρωποι που έχουν μυστικά, κρύβουν κι έναν άλλο εαυτό, που πάντα καταλήγεις κι εύχεσαι να μην είχες γνωρίσει.\nΤαυτόχρονα όμως σ’ έχουν κάνει συνένοχο των πράξεων τους, αφού ήξερες, μα δε μίλησες. Φοβήθηκες και πείστηκες πως η αλήθεια με τον χρόνο θα θαφτεί.\nΗ αλήθεια θα έρθει να σε βρει, όσος καιρός κι αν περάσει. Γι' αυτό φρόντισε να έχεις κάνει τα κουμάντα σου νωρίτερα.\nΠολλές είναι οι φορές που η ανασφάλεια μας δεν επιθυμεί μια σκληρή αλήθεια, αλλά ένα όμορφο ψέμα. Έτσι μας βολεύει να σκεπάζουμε τον πόνο μας ή τις τύψεις μας. Αργότερα μας βαραίνει αυτό το αίσθημα της ενοχής κι αποκαλύπτουμε τα μυστικά μας.\nΤελικά, το βάρος μοιράζεται, για λίγο, κι έπεται εσωτερική σύγκρουση πράξεων κι επιθυμιών. Σωστής επιλογής ατόμων εκμυστήρευσης και τρόμος προδοσίας.\nΔεν υπάρχουν καλά και κακά μυστικά. Η γνώση αυτού, είναι το μυστικό της επιτυχίας. Το θάρρος να προτάσσεις την αλήθεια για να νικήσει το ψέμα.\nΤουλάχιστον, εγώ επιλέγω να καώ για να επέλθει λύτρωση κι αποκάλυψα το μυστικό μου. Ένα μυστικό που κουβαλούσε πολλές αλήθειες, σαν ψέμα καταστροφικές.\nΑπόψεις Λου-σου τα Τώρα Σχέση Society


Διαφορά μεταξύ των αναθεωρήσεων του «Αυτόματος Κιμαδοποιητής Χειρός» - Φρικηπαίδεια\nΔιαφορά μεταξύ των αναθεωρήσεων του «Αυτόματος Κιμαδοποιητής Χειρός»\nΑναθεώρηση της 19:40, 28 Μαΐου 2010 (επεξεργασία)\nΑναθεώρηση της 08:11, 29 Μαΐου 2010 (επεξεργασία) (αναίρεση)\nΆσεμνος (συζήτηση | συνεισφορές)\n(συγχώνευση με τη συζήτηση του αάρθρου)\nΗ κιμαδοποίηση είναι απλή. Τοποθετούμε την κατάλληλη ποσότητα κρέατος στον ''Υποδοχέα Σάρκας'' και αφού οπλίσουμε με τα ειδικά ''Σκάγια Κιμαδοποίησης'' πυροβολάμε. Έτσι θα έχετε φρέσκο και φθηνό κιμά ΓΙΑ ΠΑΝΤΑ!!\nΗ κιμαδοποίηση είναι απλή. Τοποθετούμε την κατάλληλη ποσότητα κρέατος στον ''Υποδοχέα Σάρκας'' και αφού οπλίσουμε με τα ειδικά ''Σκάγια Κιμαδοποίησης'' πυροβολάμε. Έτσι θα έχετε φρέσκο και φθηνό κιμά ΓΙΑ ΠΑΝΤΑ!! Πιο συγκεκριμένα:\n*Μεταβλητό βεληνεκές: είται στοχέυετε τη δικιά σας κατσαρόλα, είται του γείτονα μπορείτε να το προσαρμόσετε αυτόματα στις ανάγκες σας!\n*Λειτουργία εκτόξευσης: Θέλετε να ταΐσετε το σκύλο σας ελεύθερα και γρήγορα; Κανένα πρόβλημα! Βάζετε μια μπριζόλα από πάνω και στη λειτουργία εκτόξευσης εκτοξεύεται κιμάς προς την κατεύθυνση που θέλετε! Λειτουργεί εξίσου αποτελεσματικά και στις γάτες!\n*Αντίστροφη λειτουργία: Έχετε βαρεθεί να ταΐζετε κρέας τα ζώα σας; και πάλι έχουμε τη λύση! Χρησιμοποιείστε το προϊόν ανάποδα, βάζετε τα κουνέλια σας πάνω και από την άλλη βγαίνει κιμάς!\nΑναθεώρηση της 08:11, 29 Μαΐου 2010\nΗ σελίδα αυτή τροποποιήθηκε τελευταία φορά στις 29 Μαΐου 2010, στις 08:11.


Αλλαγή Log: Al Ekhbariya Al Soriya\nAl Ekhbariya Al Soriya (Απροσδιόριστος, Ειδήσεις)\nΤο Al Ekhbariya Al Soriya εκπέμπεται ξανά στους 11391.87MHz, pol.V SR:27500 FEC:7/8 SID:7008 μετά από μικρή διακοπή ( SID:7008 PID:1408/2408 - Χωρίς κωδικοποίηση).\nΤο Al Ekhbariya Al Soriya χάθηκε από τους 11391.87MHz, pol.V (DVB-S , SID:7008 PID:1408/2408 Αραβικά), δεν εκπέμπεται πλέον δορυφορικά στην Ευρώπη.\nΤο Al Ekhbariya Al Soriya χάθηκε από τους 11411.05MHz, pol.H (DVB-S , SID:62 PID:6202[MPEG-4] /6203 Αραβικά)\nAl Ekhbariya Al Soriya is testing in DVB-S Χωρίς κωδικοποίηση on 11411.05MHz, pol.H SR:27500 FEC:7/8 SID:62 PID:6202[MPEG-4] /6203 Αραβικά.\nΤο Al Ekhbariya Al Soriya χάθηκε από τους 10921.97MHz, pol.V (DVB-S , SID:387 PID:1155/1667 Αραβικά)\nΝέα συχνότητα για το Al Ekhbariya Al Soriya: 10921.97MHz, pol.V (DVB-S SR:27500 FEC:5/6 SID:387 PID:1155/1667 Αραβικά- Χωρίς κωδικοποίηση).\nΤο Al Ekhbariya Al Soriya χάθηκε από τους 11679.57MHz, pol.H (DVB-S , SID:524 PID:941/942 Αραβικά)\nΤο Al Ekhbariya Al Soriya χάθηκε από τους 10921.97MHz, pol.V (DVB-S , SID:1807 PID:2107/2207 Αραβικά)\nΝέα συχνότητα για το Al Ekhbariya Al Soriya: 10921.97MHz, pol.V (DVB-S SR:27500 FEC:5/6 SID:1807 PID:2107/2207 Αραβικά- Χωρίς κωδικοποίηση).\nΝέα συχνότητα για το Al Ekhbariya Al Soriya: 11679.57MHz, pol.H (DVB-S SR:27500 FEC:5/6 SID:524 PID:941/942 Αραβικά- Χωρίς κωδικοποίηση).\nΝέο FEC για το Al Ekhbariya Al Soriya στους 11391.87MHz, pol.V: FEC:5/6 ( SR:27500 SID:7008 PID:1408/2408 Αραβικά - Χωρίς κωδικοποίηση).\nΤο Al Ekhbariya Al Soriya χάθηκε από τους 10794.00MHz, pol.H (DVB-S2 , SID:7008 PID:1408/2408 Αραβικά)\nΈνα νέο κανάλι άρχισε : Al Ekhbariya Al Soriya (Απροσδιόριστος) σε DVB-S2 , στους 10794.00MHz, pol.H SR:45000 FEC:8/9 SID:7008 PID:1408/2408 Αραβικά - Χωρίς κωδικοποίηση.\nAl Ekhbariya Al Soriya switched to DVB-S2 at 10794.00MHz, pol.H SR:45000 FEC:8/9 PID:1408/2408 Αραβικά.\nΈνα νέο κανάλι άρχισε : Al Ekhbariya Al Soriya (Απροσδιόριστος) σε DVB-S , στους 10794.00MHz, pol.H SR:27500 FEC:3/4 SID:7008 PID:1408/2408 Αραβικά - Χωρίς κωδικοποίηση.\nΤο Al Ekhbariya Al Soriya χάθηκε από τους 11664.00MHz, pol.V (DVB-S , SID:159 PID:391/392 Αραβικά)\nΈνα νέο κανάλι άρχισε : Al Ekhbariya Al Soriya (Απροσδιόριστος) σε DVB-S , στους 11662.00MHz, pol.V SR:27500 FEC:3/4 SID:159 PID:391/392 Αραβικά - Χωρίς κωδικοποίηση.\nΤο Al Ekhbariya Al Soriya χάθηκε από τους 11585.00MHz, pol.V (DVB-S , SID:159 PID:391/392 Αραβικά)\nΤο Al Ekhbariya Al Soriya χάθηκε από τους 11681.00MHz, pol.H (DVB-S , SID:159 PID:391/392 Αραβικά)\nΈνα νέο κανάλι άρχισε : Al Ekhbariya Al Soriya (Απροσδιόριστος) σε DVB-S , στους 11681.00MHz, pol.H SR:27500 FEC:3/4 SID:159 PID:391/392 Αραβικά - Χωρίς κωδικοποίηση.\nΈνα νέο κανάλι άρχισε : Al Ekhbariya Al Soriya (Απροσδιόριστος) σε DVB-S , στους 11391.87MHz, pol.V SR:27500 FEC:3/4 SID:7008 PID:1408/2408 Αραβικά - Χωρίς κωδικοποίηση.


Ο Τελευταίος Κυνηγός Μαγισσών - Netfilms Guiders\nΟ σύγχρονος κόσμος, έχει πολλά μυστικά, αλλά το μεγαλύτερο μυστικό από όλα, είναι ότι οι μάγισσες συνεχίζουν να ζουν ανάμεσά μας.\nΣκοτεινά και υπερφυσικά πλάσματα, οι μάγισσες, σκοπεύουν να απελευθερώσουν τον Μαύρο Θάνατο στον κόσμο.\nΟι κυνηγοί μαγισσών, τις πολεμούν για αιώνες κι ένας από αυτούς, είναι ο Kaulder, ενός γενναίος πολεμιστής.που κατάφερε να σκοτώσει την πανίσχυρη βασίλισσα τους.\nΣήμερα ο Kaulder, είναι ο μόνος που έχει απομένει στο είδος του και έχει περάσει αιώνες στο κυνήγι των αδίστακτων μαγισσών.\nΧωρίς να γνωρίζει, η βασίλισσα αναστήθηκε και θέλει να εκδικηθεί τον δολοφόνο της. Θα προκαλέσει μια επική μάχη που θα καθορίσει τη μοίρα των ανθρώπων.\nTags: Δράσης Επικές Υπερήρωες Φαντασίας\nPrevious Χριστουγεννιάτικο Ημερολόγιο\nNext Η Μοίρα Της Γκρέις


Άγιον όρος :: Εκκλησιαστικά Νέα\nΤα Τάματα από την Ι.Μ. Ιβήρων του Αγίου Όρους Κλάπηκαν\nΣε εξέλιξη είναι αυτή την ώρα μεγάλη επιχείρηση της Αστυνομίας στην ευρύτερη περιοχή του Αγίου Όρους προκειμένου να εντοπιστεί ο ιερόσυλος που αφαίρεσε χθες το βράδυ τάματα από την εικόνα της Παναγίας Πορταΐτισσας στην Ιερά Μονή Ιβήρων. Στις έρευνες για τον εντοπισμό του δράστη της κλοπής συμμετέχουν αστυνομικοί του Αγίου Όρους και της Χαλκιδικής...\nΤρισάγιο στον Μακαριστό Καθηγουμένου της Ι.Μ. Εσφιγμένου π. Χρυσοστόμου\nΟ Σεβασμιώτατος Μητροπολίτης Θεσσαλιώτιδος κ. Τιμόθεος, ολοκληρώνοντας την παραμονή του στην Αθωνική Πολιτεία, κατόπιν αδείας και ευλογίας του Παναγιωτάτου Αρχιεπισκόπου Κωνσταντινουπόλεως, Νέας Ρώμης και Οικουμενικού Πατριάρχου κ. Βαρθολομαίου και προσκλήσεως του Καθηγουμένου της Ιεράς Μονής Εσφιγμένου Πανοσιολογιωτάτου Αρχιμανδρίτου π....\nΆλλη μια ομιλία του Γέροντα Εφραίμ του Βατοπαιδινού είχαν την ευλογία να ακούσουν και αυτή την Κυριακή στις 2 Ιουνίου 2019 το μεσημέρι στην συχνότητα της Πειραϊκής Εκκλησίας . Στο Πειραϊκό ραδιόφωνο φιλοξενούνται οι πνευματικές ομιλίες του Γέροντα Εφραίμ του Βατοπαιδινού με τίτλο «Διδαχές από τον Άθωνα» .\nΟ Μητροπολίτης Θεσσαλιώτιδος κ. Τιμόθεος στην Ιερά Μονή του Οσίου Ξενοφώντος Αγίου Όρους\nΗ μοναστική βιωτή στα μοναστήρια, σύμφωνα με την αρχαία παράδοση της Εκκλησίας, την οποία θεμελίωσε ο Άγιος Παχώμιος στην Αίγυπτο, είναι κοινοβιακή. Κοινή λατρεία, κοινή τράπεζα, από κοινού εργασία-διακόνημα, κοινός Πατέρας. Ο κοινοβιακός τρόπος ζωής των μοναχών διαφυλάττει εκτός από την νηπτική ζωή και το κοινό εσχατολογικό βίωμα της πρώτης...\nΛαοθάλασσα στην εξόδιο ακολουθία του γέροντα Αιμιλιανού\nΕπί της Εξοδίου Ακολουθίας προσήλθαν οι Μητροπολίτες Μεσογαίας κ. Νικόλαος, Κασσανδρείας κ. Νικόδημος, Νέας Κρήνης και Καλαμαριάς κ. Ιουστίνος, Βεροίας κ. Παντελεήμων, Εδέσσης κ. Ιωήλ, Καστορίας κ. Σεραφείμ, Ζιχνών και Νευροκοπίου Ιερόθεος, Λαρίσης Ιερώνυμος, Αδριανουπόλεως Αμφιλόχιος, Λαγκαδά Ιωάννης, Μαρωνείας και Κομοτηνής Παντελεήμων, Σισανίου...\nΑρχιεπίσκοπος Ιερώνυμος: Τέτοιος περιζήτητος άνθρωπος υπήρξε ο ίδιος ο γέροντας Αιμιλιανός\nΣτην προσωπικότητα του μακαριστού Γέροντος, συμπυκνώνεται ο πλούτος της Θεολογίας και της Ιεράς...\nΆγιο Όρος: Εκοιμήθη ο Γέροντας Απολλώ της Ι.Μ. Δοχειαρίου\nΕκοιμήθη ο οικονόμος της Ιεράς Μονής Δοχειαρίου, Γέροντας Απολλώ.\nΟ εορτασμός της Παναγίας της Ελαιοβρυτίσσης στην ΙΜΜ Βατοπαιδίου\nΤην Παρασκευή της Διακαινησίμου εορτάστηκε στην Ιερά Μεγίστη Μονή Βατοπαιδίου η Θαυματουργή εικόνα της Παναγίας της Ελαιοβρύτισσας. Σύμφωνα με την αγιορείτικη τάξη χθες το απόγευμα τελέστηκε ο μέγας πανηγυρικός εσπερινός στο καθολικό της Μονής χοροστατούντος του καθηγουμένου της Ιεράς Μονής Κωνσταμονίτου Γέροντος Χαραλάμπους, κατόπιν προσκλήσεως...


Εκτός από το ότι ήταν η χρονιά που ξεκίνησε να μπαίνει στη ζωή μας το 5G, το 2019 σηματοδοτείται και με την εμφάνιση των πτυσσόμενων smartphone στην αγορά. Φέτος, αναμένεται να δούμε περισσότερους κατασκευαστές smartphone να συμμετέχουν στο νέο αυτό τμήμα καθώς η τεχνολογία ευέλικτων οθονών ωριμάζει και το κόστος παραγωγής τους μειώνεται. Αυτήν τη στιγμή, υπάρχουν δύο διαφορετικοί τύποι πτυσσόμενων smartphone: οι συσκευές τύπου Galaxy Fold που αναδιπλώνονται οριζόντια και οι συσκευές τύπου Galaxy Z Flip που διπλώνουν κάθετα όπως τα παλιά clamshell τηλέφωνα. Το Galaxy Z Flip της Samsung και το Razr της Motorola είναι τα μόνα τύπου clamshell smartphones στην αγορά αυτή τη στιγμή, αλλά φαίνεται ότι η Xiaomi ετοιμάζεται να λανσάρει το δικό της πτυσσόμενο clamshell smartphone αργότερα μέσα στο έτος.\nΗ είδηση έρχεται από το ZNet Korea, το οποίο παραθέτει πληροφορίες από τη βιομηχανία εξαρτημάτων ηλεκτρονικών ειδών. Σύμφωνα με το δημοσίευμα, η Xiaomi ζήτησε από τη Samsung Display να της προμηθεύσει μια ευέλικτη οθόνη OLED τύπου clamshell. Θα είναι παρόμοια με αυτή που χρησιμοποιεί η κορεατική εταιρεία στο Galaxy Z Flip. Μια οθόνη OLED Ultra-Thin Glass με επικάλυψη πλαστικού.\nΕπιπλέον, φαίνεται ότι η Samsung δεν είναι ο μόνος προμηθευτής. Η Xiaomi μπορεί επίσης να χρησιμοποιήσει οθόνες OLED με δυνατότητα κάθετης αναδίπλωσης από την LG. Σύμφωνα με τη πηγή, τα πτυσσόμενα πάνελ από τις BOE και CSOT είναι χαμηλότερης ποιότητας από αυτά που παράγονται από την Samsung Display. Αυτός είναι και ο βασικός λόγος που η Xiaomi προτίμησε τη Samsung Display. Κανείς δεν θέλει να ρισκάρει τυχόν αποτυχία σε αυτόν τον τομέα.\nΣύμφωνα με φήμες, η μαζική παραγωγή αναδιπλούμενων smartphones της Xiaomi θα ξεκινήσει το δεύτερο εξάμηνο του 2020. Δυστυχώς, δεν υπάρχουν λεπτομέρειες σχετικά με τις προδιαγραφές, τις τιμές ή τη διαθεσιμότητα αυτή τη στιγμή. Αν ισχύουν οι φήμες, θα πρέπει να περιμένουμε ότι θα δούμε κάτι με προδιαγραφές ανώτερης ποιότητας.\nΤο concept που βλέπετε στις εικόνες είναι αποτέλεσμα της σχεδιαστικής ομάδας Waqar Khan. Βασίζεται στις πρόσφατες καταχωρήσεις διπλωμάτων ευρεσιτεχνίας της εταιρείας. Υπενθυμίζουμε ότι σε τέτοιες περιπτώσεις θα πρέπει να κρατάτε πάντα επιφυλάξεις. Σε τελική ανάλυση, δεν υπάρχουν ακόμη κάποιες επίσημες πληροφορίες που να επιβεβαιώνουν εάν η Xiaomi θα κυκλοφορήσει πραγματικά ένα πτυσσόμενο smartphone φέτος.\nTags: foldable clamshellxiaomiXiaomi foldableXiaomi foldable κινητόxiaomi ελλάδααναδιπλούμενο τηλέφωνοανδιπλούμενο Xiaomi


Μητσοτάκης σε Ρούτε: «Θέμα αρχής η προάσπιση των κυριαρχικών μας δικαιωμάτων» | Ειδησεις - Dnews\nΜητσοτάκης σε Ρούτε: «Θέμα αρχής η προάσπιση των κυριαρχικών μας δικαιωμάτων»\nΟ πρωθυπουργός Κυριάκος Μητσοτάκης συναντήθηκε στο Μέγαρο Μαξίμου με τον Ολλανδό ομόλογό του Μαρκ Ρούτε\n09/11 / 2021 21:23\n«Είναι από τους μακροβιότερους ηγέτες στην Ευρώπη. Η πείρα του και η καθαρή του ματιά βοηθούν τις συζητήσεις και για τη διμερή και για την κοινοτική ατζέντα», δήλωσε ο πρωθυπουργός Κυριάκος Μητσοτάκης στην κοινή συνέντευξη τύπου μετά την συνάντηση με τον πρωθυπουργό της Ολλανδίας Μαρκ Ρούτε.\nΑναλυτικά οι δηλώσεις του πρωθυπουργού Κυριάκου Μητσοτάκη μετά τη συνάντηση με τον Μαρκ Ρούτε, έχουν ως εξής:\n«Μας απασχόλησε το θέμα της πανδημίας, η έξαρση πολιορκεί όλη την Ευρώπη. Έχουμε περίπου τα ίδια κατά κεφαλή κρούσματα. Παντού εφαρμόζονται τα ίδια μέτρα. Κοινή η τετραπλή επιλογή οι οικονομίες να μην ξανακλείσουν, να κάνουμε πολλά τεστ και να τηρούμε αποστάσεις, να ενισχύουμε τα συστήματα υγείας και ο γενικός εμβολιασμός και η τρίτη δόση η λύση, ανέφερε ο πρωθυπουργός.\n«Κοινή η γραμμή στα ζητήματα που αφορούν τη Λιβύη. Να γίνουν οι εκλογές, να τηρηθεί η κατάπαυση του πυρός, σεβαστά τα ψηφίσματα του Συμβουλίου Ασφαλείας και να αποσυρθούν όλοι οι μισθοφόροι», υπογράμμισε ο Κυριάκος Μητσοτάκης στην κοινή συνέντευξη τύπου με τον Μαρκ Ρούτε.\n«Θα έχουμε την ευκαιρία να τα συζητήσουμε στη σύνοδο κορυφής για τη Λιβύη, την Παρασκευή στο Παρίσι.\nΠιστεύω ότι η Ευρώπη θα προχωρήσει γρήγορα και στις αγορές των καινούργιων φαρμάκων.»


«Μια καθημερινή άσκηση για όλους» - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > «Μια καθημερινή άσκηση για όλους»\nΗ εκπομπή «Mega Stories» για ανθρώπους που υπερνίκησαν την αναπηρία και διεκδικούν τη θέληση για ζωή\nΣκηνή από το αποψινό «Mega Stories»\nΜαρίνου Διονυσία 20 Απριλίου 2021 | 05:00\nΠώς είναι να δειπνείς στο σκοτάδι; Πώς είναι να χορεύεις όταν δεν μπορείς να ακούσεις ή όταν είσαι καθισμένος σε ένα αναπηρικό αμαξίδιο; Πόσα προγνωστικά πρέπει να ανατρέψεις στο διάβα της ζωής σου κι ακόμα πώς πρέπει να αντιδράς στα αμήχανα βλέμματα όσων βλέπουν, ακούν, περπατούν και αντιλαμβάνονται τον κόσμο με τον δικό τους τρόπο; Στις ερωτήσεις αυτές και σε πολλές ακόμα έρχεται απόψε να απαντήσει η εκπομπή Mega Stories. Η Δώρα Αναγνωστοπούλου στις 24.00 στο Mega παρουσιάζει τις αληθινές, τρυφερές, σκληρές και γι' αυτό «μεγάλες» ιστορίες ατόμων που άφησαν πίσω την όποια νοητική ή κινητική τους αναπηρία, κυνήγησαν και κατέκτησαν τα όνειρά τους και συνεχίζουν να πορεύονται τη δική τους δύσκολη διαδρομή. «Η σκέψη ήταν να προσεγγίσω τους ανθρώπους που βρίσκονται σε ένα μόνιμο lockdown, εξαιτίας της απουσίας προσβασιμότητας ή εξαιτίας του κοινωνικού στίγματος. Αλλά βρέθηκα μπροστά σε ανθρώπους που έχουν πάρει τη ζωή τους στα χέρια τους, που πάλεψαν με το πρόβλημά τους και είναι πραγματικά κρίμα να παλεύουν και με τα εμπόδια που τους βάζουμε εμείς. Είναι τεράστια η ευθύνη της Πολιτείας σε όλες τις βαθμίδες της διοίκησης και της εξουσίας» αναφέρει η δημοσιογράφος στο «ΝΣυν».\nΣτην εκπομπή δίνεται ο λόγος και στους γονείς, τους αφανείς αλλά πάντα παρόντες υποστηρικτές των παιδιών τους, για τα πρακτικά και όχι μόνο προβλήματα, τους δικούς τους αγώνες και τις δικές τους νίκες. «Οταν ήταν τεσσάρων η Μαρία, που πάσχει από σπαστική διπληγία, χόρεψε για πρώτη φορά, γύρισε πανευτυχής στο σπίτι της. Ενιωθε η καλύτερη μπαλαρίνα του κόσμου και αυτή η ψυχική της διάθεση βοήθησε τη μητέρα της, που βίωνε πολύ δύσκολα την κατάσταση. Είναι λογικό οι γονείς να αισθάνονται ακόμα και ευθύνη και ενοχές, αλλά αυτά τα παιδιά τούς δείχνουν, όπως και σε όλους μας, ότι μπορούν και διεκδικούν να ζήσουν τη ζωή τους όπως τη θέλουν» τονίζει η δημοσιογράφος.\nΜπροστά στην κάμερα όλοι τους συζητούν γι' αυτή τη συνεχόμενη διαδρομή διεκδίκησης προσβασιμότητας και ορατότητας από την πολιτεία και τους πολίτες. Οι ίδιοι όμως ξεπερνώντας τις ταμπέλες «με ειδικές ανάγκες», «με ειδικές ικανότητες» ή «με ειδικές ευαισθησίες» που συχνά η κοινωνία τους βάζει, δίνουν μαθήματα ζωής και ανοιχτών οριζόντων. «Μας δείχνουν πού μπορούν να φτάσουν τα όρια της ανθρώπινης θέλησης. Είναι μια δύναμη ψυχής και μια όρεξη και διάθεση για ζωή που σε κάνει να αντιλαμβάνεσαι πως καμία "αδυναμία" δεν μπορεί να σου στερήσει κάτι όταν το θέλεις πραγματικά» επισημαίνει η παρουσιάστρια.\nΚάνοντας το πρώτο βήμα προς την ισότιμη πρόσβαση, η εκπομπή θα είναι απόψε καθολικά προσβάσιμη σε κωφούς - βαρήκοους, με υποτιτλισμό. Το μεγάλο ερώτημα ωστόσο παραμένει: Αλήθεια, πόσο ανοιχτοί και ανεκτικοί είμαστε απέναντι σε αυτή τη διαφορετικότητα; Και πώς δεχόμαστε τα ΑμεΑ στον δικό μας κόσμο και στη δική μας ζωή; «Εχουμε ακόμη πολύ δρόμο να διανύσουμε, έχουν γίνει βήματα, αλλά ο δρόμος είναι ακόμη μακρύς. Η αποδοχή του διαφορετικού είναι μια καθημερινή άσκηση για όλους μας» καταλήγει με νόημα η Δώρα Αναγνωστοπούλου.


Ντόναλντ Τραμπ – Ήξερε ότι ήταν θετικός στον κοροναϊό και το έκρυβε; - Τι λέει στενός συνεργάτης του | in.gr\n1 Δεκεμβρίου 2021, 12:53\nΟ «νούμερο τέσσερα» του Ντόναλντ Τραμπ, και τελευταίος προσωπάρχης του, έκανε μια αποκάλυψη που εγείρει πολλά ερωτήματα, σε περίπτωση που ευσταθεί. Σύμφωνα με το νέο βιβλίο του Μαρκ Μέντοουζ, ο Τραμπ είχε βγει θετικός στον κοροναϊό τέσσερις ημέρες πριν το πρώτο του debate με τον νυν πρόεδρο, Τζο Μπάιντεν.\nΌπως αναφέρει ο Μέντοουζ, ο Τραμπ γνώριζε ότι προκειμένου να συμμετέχει στο debate «έπρεπε να βγει αρνητικός στον ιό 72 ώρες πριν την έναρξή του… Τίποτα δεν θα τον σταματούσε από το να εμφανιστεί».\nΓια να προσπελάσει αυτό το εμπόδιο, ο Τραμπ παρουσίασε τα αποτελέσματα ενός άλλου τεστ, λίγο μετά το πρώτο, θετικό αποτέλεσμα.\nΗ αποκάλυψη ότι ο Τραμπ είχε στα χέρια του θετικό τεστ, το οποίο κράτησε μυστικό, έρχεται μετά από ένα χρόνο εικασιών για το κατά πόσον ο 74χρονος τότε πρόεδρος των ΗΠΑ ήταν ήδη φορέας του δυνητικά φονικού ιού όταν συμμετείχε στο debate με τον 77χρονο Μπάιντεν στο Κλίβελαντ στις 29 Σεπτεμβρίου – και πόσο επικίνδυνο θα μπορούσε να είναι αυτό.\nΟ Τραμπ ανακοίνωσε ότι έχει Covid-19 στις 2 Οκτωβρίου. Ο Λευκός Οίκος είχε δηλώσει ότι τα αποτελέσματα της εξέτασής τους ανακοινώθηκαν μία ώρα αφότου έλαβε γνώση και ο ίδιος. Την ίδια ημέρα, εισήχθη στο νοσοκομείο.\nΤα απομνημονεύματα του Μέντοουζ, με τίτλο «Ο Αρχηγός του Αρχηγού» πρόκειται να δημοσιευθούν την ερχόμενη εβδομάδα από τις εκδόσεις All Seasons Press, έναν συντηρητικό εκδοτικό οίκο. Ο Guardian έλαβε ένα αντίτυπο την Τρίτη. Την ίδια ημέρα, ο Μέντοουζ άλλαξε στρατηγική και συμφώνησε να συνεργαστεί με την επιτροπή του Λευκού Οίκου που διερευνά τη φονική εισβολή στο Καπιτώλιο στις 6 Ιανουαρίου.\nΟ Μέντοουζ αναφέρει στο βιβλίο του ότι το θετικό τεστ του Τραμπ στις 26 Σεπτεμβρίου ήρθε σαν σοκ για το Λευκό Οίκο, όπου μόλις είχε πραγματοποιηθεί τελετή στον Κήπο των Ρόδων, προς τιμήν της υποψήφιας για το ανώτατο δικαστήριο, Έιμι Κόνι Μπάρετ – μια περίσταση που πλέον θεωρείται εστία υπερμετάδοσης του ιού.\nΠαρά το γεγονός ότι ο πρόεδρος «έμοιαζε λίγο κουρασμένος» και υποπτευόταν ότι είχε «ένα ελαφρύ κρύωμα», ο Μέντοουζ λέει ότι ήταν «ικανοποιημένος» που ο Τραμπ μετέβη σε προεκλογική συγκέντρωση στο Μίντλταουν της Πενσιλβάνια το ίδιο βράδυ.\nΌμως όταν το προεδρικό αεροσκάφος απογειώθηκε, όπως αναφέρει στο βιβλίο του, έλαβε κλήση από τον γιατρό του Λευκού Οίκου.\n«Μην αφήσετε τον πρόεδρο να φύγει», θυμάται ο Μέντοουζ ότι του είπε ο Σον Κόνλεϊ. «Μόλις βγήκε θετικός στον κοροναϊό».\nήταν αδύνατον να σταματήσει κανείς τον Τραμπ, όμως ο προσωπάρχης του τον ενημέρωσε για τα νέα.\n«Κύριε πρόεδρε», φέρεται να του είπε ο Μέντοουζ, «έχω κακά νέα. Βγήκατε θετικός στον κοροναϊό».\nΗ απάντηση του Τραμπ, αναφέρει ο Μέντοουζ, ήταν διανθισμένη με βρισιές.\nΟ πρώην προσωπάρχης του Λευκού Οίκου θυμάται την έκπληξή του που ο «εξαιρετικά υποχόνδριος» Τραμπ κόλλησε κοροναϊό, δεδομένου ότι λάμβανε μέτρα όπως «κουβάδες ολόκληρους από αντισηπτικό χεριών» και «σχεδόν όποιος έβλεπε είχε πρώτα υποβληθεί σε ενδελεχείς ελέγχους».\nΟ Μέντοουζ αναφέρει ότι το θετικό τεστ είχε πραγματοποιηθεί με τεχνολογία παλαιού τύπου, και έτσι ενημέρωσε τον Τραμπ ότι θα επαναληφθεί με ένα νέο σύστημα, με την ελπίδα ότι το πρώτο ήταν ψευδώς θετικό.\nΜετά από «σύντομη αλλά τεταμένη αναμονή», ο Μέντοουζ ενημερώθηκε ότι το δεύτερο τεστ βγήκε αρνητικό. Γράφει ότι «μπορούσα σχεδόν να ακούσω το συλλογικό “Δόξα τω Θεώ” να αντηχεί στην καμπίνα».\nΛέει ότι ο Τραμπ αντιμετώπισε αυτό το τηλεφώνημα ως «πλήρη άδεια να συνεχίσει λες και δεν συνέβαινε τίποτα». Όμως ο προσωπάρχης του «συμβούλεψε όλους όσους βρίσκονταν στο στενό του κύκλο να τον αντιμετωπίζουν ως κρούσμα σε όλη τη διάρκεια του ταξιδιού.\n«Δεν ήθελα να πάρω αχρείαστα ρίσκα», εξηγεί στο βιβλίο του. «Όμως δεν ήθελα και να ανησυχήσω το κοινό, σε περίπτωση που δεν συνέβαινε τίποτα – πράγμα που επιβεβαιωνόταν και από το δεύτερο, ακριβέστερο τεστ».\nΟ Μέντοουζ γράφει ότι οι συμμετέχοντες σε αυτή την προεκλογική συγκέντρωση «δεν θα μπορούσαν να καταλάβουν ότι κάτι δεν πηγαίνει καλά».\nΌμως το κοινό δεν είχε ενημερωθεί για τα τεστ του προέδρου.\nΤην Κυριακή 27 Σεπτεμβρίου, την πρώτη μέρα μεταξύ των τεστ και του debate, ο Μέντοουζ θυμάται ότι ο Τραμπ δεν έκανε και πολλά πράγματα. Έπαιξε λίγο γκολφ στη Βιρτζίνια και ήταν οικοδεσπότης μιας εκδήλωσης για οικογένειες στρατιωτικών, «όπου μίλησε για την αξία της θυσίας».\nΑργότερα, ο Τραμπ υποστήριξε ότι ίσως κόλλησε τον ιό στη διάρκεια αυτής της εκδήλωσης, εξαιτίας των ανθρώπων που «με πλησίαζαν στα δύο εκατοστά από το πρόσωπό μου μερικές φορές, ήθελαν να με αγκαλιάσουν και να με φιλήσουν. Και το έκαναν. Και για να είμαι ειλικρινής, δεν θα τους πώς να κάνουν πίσω».\nΣτο βιβλίο του, ο Μέντοουζ δεν αναφέρει ότι ο Τραμπ εκείνη την ημέρα παραχώρησε και συνέντευξη Τύπου σε εσωτερικό χώρο, στην αίθουσα Τύπου του Λευκού Οίκου.\nΤη Δευτέρα 28 Σεπτεμβρίου, ο Τραμπ διοργάνωσε εκδήλωση στην οποία μίλησε με ηγέτες του επιχειρηματικού κόσμου, αλλά και μια συνέντευξη Τύπου στον Κήπο των Ρόδων «για τη δουλειά που κάνουμε όλοι μαζί για να καταπολεμήσουμε τον κοροναϊό».\n«Ήταν κάπως ειρωνικό, δεδομένων των συνθηκών», γράφει ο Μέντοουζ, που ο Τραμπ μίλησε για μια νέα στρατηγική τεστ «η οποία υποτίθεται ότι δίνει ταχύτερα, ακριβέστερα αποτελέσματα για το κατά πόσον κάποιος είναι θετικός ή όχι».\nΟ Λευκός Οίκος εξακολουθούσε να μην έχει ενημερώσει το κοινό για το θετικό και στη συνέχεια το αρνητικό τεστ του Τραμπ, δυο ημέρες νωρίτερα.\nΣτο debate, που πραγματοποιήθηκε στις 29 Σεπτεμβρίου, ο Μέντοουζ αναφέρει ότι ο Τραμπ έδειχνε ελαφρώς καλύτερα, «αλλά με την έμφαση στη λέξη ελαφρώς».\n«Το πρόσωπό του, κατά κύριο λόγο έστω, είχε ανακτήσει τη συνηθισμένη του, ελαφρώς μπρονζέ απόχρωση και δεν ήταν πια βραχνιασμένος. Όμως οι μαύροι κύκλοι κάτω από τα μάτια του ήταν πιο έντονοι. Καθώς προχωρούσαμε μέσα στον χώρο, περίπου στις πέντε το απόγευμα, μπορούσα να αντιληφθώ ότι κινούνταν πιο αργά από ό,τι συνήθως. Περπατούσε λες και κουβαλούσε λίγο περισσότερο βάρος στην πλάτη του».\nΜετά το debate, που ο Τραμπ έδωσε ένα από τα συνηθισμένα του σόου, ο παρουσιαστής Κρις Γουάλας των Fox News, δήλωσε ότι ο Τραμπ δεν έκανε τεστ πριν μπει στην αίθουσα γιατί άργησε να φτάσει στον χώρο. Οι διοργανωτές, όπως είπε, στηρίχτηκαν στον κώδικα τιμής του.\nΟ Λευκός Οίκος δεν τους είχε ενημερώσει για τα τεστ που είχαν προηγηθεί.\nΤρεις ημέρες αργότερα, στις 2 Οκτωβρίου, ο Τραμπ ανακοίνωσε στο Twitter ότι τόσο ο ίδιος, όσο και η σύζυγός του, Μελάνια, ήταν θετικοί.\nΤο ίδιο απόγευμα, ο Μέντοουζ βοήθησε τον Τραμπ να μεταβεί στο νοσοκομείο. Κατά τη διάρκεια της παραμονής του εκεί, ήταν ένας εκ των ενορχηστρωτών των διάφορων κόλπων που χρησιμοποιήθηκαν για να δείξουν στον κόσμο ότι ο πρόεδρος ήταν καλά στην υγεία του. Ο Τραμπ ανάρρωσε από τον κοροναϊό, όμως δημοσιεύματα έχουν υποστηρίξει ότι ήταν σε χειρότερη κατάσταση από ό,τι είχε παραδεχτεί ο Λευκός Οίκος.\nΣχετικά άρθρα: ➤ ΗΠΑ – Ο «σαμάνος QAnon» καταδικάστηκε σε 41 μήνες φυλάκισης για την εισβολή στο Καπιτώλιο ➤ ΗΠΑ – Ποινικές κατηγορίες σε βάρος του Στιβ Μπάνον – Υπήρξε στενός συνεργάτης του Τραμπ ➤ Μάικ Πομπέο – Ανησυχούσα για ένα θερμό επεισόδιο στο Αιγαίο\nAgro-in Μήλα: Στα 4 εκατ. ευρώ ετησίως η συνδεδεμένη ενίσχυση 1 λεπτό πριν\nEnglish edition Greek PM issues apology, promises repercussions for transportation breakdown in greater Athens due to snow storm 3 λεπτά πριν\nΕλλάδα Βασίλης Χαραλαμπόπουλος - Λίνα Πρίντζου: Θα μπορούσαμε να μην ζούμε από την έκρηξη στη Συγγρού 4 λεπτά πριν\nΕλλάδα Καθηγητές ΑΕΙ: Να προσληφθούν καθηγητές, όχι αστυνομικοί 12 λεπτά πριν\nΜπάσκετ Ολυμπιακός: Εκτός με Ερυθρό Αστέρα οι ΜακΚίσικ και Πρίντεζης, αμφίβολος ο Μάρτιν 14 λεπτά πριν\nΚόσμος «Ο Έλληνας γκιαούρης έδωσε 2.000 ευρώ» - Ξεσπά ο τουρκικός Τύπος για το χάος της Κωνσταντινούπολης 14 λεπτά πριν\nΚοινοποίηση: Ντόναλντ Τραμπ – Ήξερε ότι ήταν θετικός στον κοροναϊό και το έκρυβε; – Τι λέει στενός συνεργάτης του


Κάθε τέλος μπορεί να κρύβει μια υπέροχη νέα αρχή! | Vantagemag.com\n4 min read 11 January, 2021 11 January, 2021 1 year ago257 ViewsJanuary, new beggining, Ιανουάριος, νέα αρχή, νέο έτος\nΟ Ιανουάριος πρώτος μήνας του πολιτικού έτους, πέμπτος μήνας του χριστιανικού έτους και άλλοτε ο ενδέκατος του ρωμαϊκού ημερολογίου είναι ο μήνας με τα λαμπρότερα φεγγάρια του χρόνου. Ο Ιανουάριος έγινε ο πρώτος μήνας του έτους από τον Ρωμαίο βασιλιά Νούμα Πομπίλιο, ο οποίος οργάνωσε το ημερολόγιο με βάση τον ήλιο. Ο Ιανουάριος πήρε το όνομα του από τον Ρωμαίο Ιανό, κάθε νέο μιας νέας αρχής.\nΣτον Ιανουάριο ο λαός μας έχει δώσει διάφορες ονομασίες, όπως Μεσοχείμωνας, Γατόμηνας, Μεγαλομηνάς, Γενολοήτης, Κρυαρίτης και Καλαντάρης. Η παραμονή του ένου έτους μαζί με την Πρωτοχρονιά αποτελούν μέρες γεμάτες χαρά, λάμψη, μπόλικη χρυσόσκονη και φυσικά μια απερίγραπτη ανυπομονησία για το καινούργιο που θα έρθει. Από μικρό, οι γονείς μου με έμαθαν τέτοιες μέρες να κάνω τον δικό μου απολογισμό, να βάζω νέους στόχους, να κάνω νέα όνειρα και να έχω απαιτήσεις από τον εαυτό μου!\nΠαραμονές του 1987, στη δευτέρα δημοτικού, έφτιαξα την πρώτη μου λίστα στόχων. «Η λίστα σας πρέπει να έχει τουλάχιστον 10 στόχους», φώναζε από την κουζίνα η μάνα μου καθώς γέμιζε την γαλοπούλα. «Δέκα; Υπερβολικός αριθμός για ένα παιδάκι», σκέφτηκα τότε, παρόλα αυτά κράτησα μέχρι σήμερα αυτό το δέκα το καλό. Χρόνια μετά, 33 συγκεκριμένα, η λίστα αυτή συνεχίζει να έχει 10 στόχους. Κάθε χρόνο σημειώνω το υπερήφανο σκορ 9/10. Το ανεκπλήρωτο 10% σε όλες τις λίστες αποτελεί ο αριθμός ένα: Να χάσω κιλά. Σιχαίνομαι την αποτυχία. Δεν ξέρω και δεν θέλω να χάνω! Για πολλά χρόνια ήμουν εκνευρισμένος με μένα μέχρι που διάβασα μια έρευνα που έγραφε ότι το 80% του κόσμου δεν βάζει καν στόχους! Το 16% σκέφτεται τους στόχους του χωρίς να τους γράφει. Μόνο ένα 4% του πληθυσμού τους γράφει. Από αυτούς μόνο το 1% τους αξιολογεί. Μετά από αυτό, ένιωσα περήφανος για μένα, αποδέχτηκα τα κιλάκια μου και προχώρησα τον δρόμο μου. Η δημιουργία μιας λίστας στόχων αποτελείται από δύο μέρη: Τα όνειρα και τη δράση μας. Τα όνειρα μας είναι ο σπόρος μιας ιδέας και η φροντίδα, η ενέργεια που του δίνουμε για να ανθίσει είναι η δράση μας. Τόσο απλά! Για να γίνει πραγματικότητα ένα όνειρο, κατά συνέπεια και οι στόχοι μας χρειαζόμαστε μόνο μερικά κίνητρα, απόλυτη συγκέντρωση και πνευματική ηρεμία. Για να τα καταφέρω αποφάσισα από νωρίς ό,τι δεν είχε καμία σημασία πως ήταν για μένα η χρονιά που έφευγε. Οι καταπληκτικές χρονιές δεν έρχονται κατά τύχη. Εμείς είμαστε αυτοί που τις κάνουμε να είναι καταπληκτικές.\nΤο 2020 έφυγε αφήνοντας μια πολύ πικρή γεύση, όμως δεν με νοιάζει, αδημονώ να γευτώ το 2021. Το καινούργιο ξεκίνημα είναι αναζωογονητικό, εποικοδομητικό και αποτελεί μια πρώτης τάξεως ευκαιρία να ορίσω ξανά τον εαυτό μου και να τον βελτιώσω αισθητά.\nΣε περιόδους κοινωνικής κρίσης, η συναισθηματική πίεση κάνει τους ανθρώπους να ξεχνάνε τις αξιες και τα ιδανικά τους. Ειδικά για φέτος, έγραψα και μια δεύτερη συμπληρωματική λίστα με δέκα αυτονόητους στόχους, ώστε να μου τους υπενθυμίζω συνεχώς. Να είμαι ευγνώμων με ότι έχω στη ζωή μου. Να απολαμβάνω τα μικρά και καθημερινά πράγματα. Να έχω μεγαλύτερη αυτοπεποίθηση. Να έχω περισσότερη πίστη στον Θεό. Να περνάω περισσότερο χρόνο με την οικογένειά μου. Να είμαι πιο ευγενικός με τον εαυτό μου και τους άλλους. Να παραμένω ήρεμος. Να διαβάσω όσα περισσότερα βιβλία μπορώ. Να αδυνατίσω. Να διατηρήσω το χαμόγελό μου ό,τι και αν συμβαίνει!\nΗ φετινή λίστα των δέκα πραγματικών στόχων περιλαμβάνει συνειδητές επιλογές: Να εξελιχθώ, να κρατηθώ μακριά από τοξικούς ανθρώπους, να μην φθείρω το πνεύμα μου, να μην πονέσω την ψυχή μου, να προσπαθήσω να αγαπήσω και να αγαπηθώ περισσότερο. Να γελώ συχνά, να ονειρεύομαι περισσότερο. Να δίνω και να δίνομαι μόνο σε ό,τι με κάνει ευτυχισμένο, να κυνηγώ τις στιγμές γιατί από αυτές αποτελείται η ζωή και να ταξιδέψω σε χώρες μακρινές.\nΜε όλα αυτά να καίνε το μυαλό μου, λίγο μετά που αποχαιρετήσαμε το 2020 κλείστηκα μόνος μου στο υπνοδωμάτιο και κοίταξα τον εαυτό μου στον ολόσωμο καθρέφτη. Προσπάθησα να κάνω μια μεγάλη αγκαλιά στο είδωλό μου, σαν μια ιεροτελεστία μόνο για μένα! Αποφάσισα να δώσω άφεση αμαρτιών στον εαυτό μου και να απαλλαγώ από τα λάθη και τις κακές συνήθειες του παρελθόντος. Εκείνη η συμβολική στιγμή αποτέλεσε το έναυσμα για όλα αυτά τα υπέροχα πράγματα που θα επιλέξω να έρθουν. Γιατί η ζωή καθορίζεται ελάχιστα από την τύχη και πολύ περισσότερο από τις επιλογές μας τις μικρές, τις καθημερινές ή τις μεγάλες και τις ριζικές!\nΕκείνη τη στιγμή αυθόρμητα πρόσθεσα και τον 11ο στόχο για φέτος. Να αφιερώνω περισσότερο χρόνο στο παιδί που κρύβω μέσα μου και να συνεχίσω να ονειρεύομαι με τα μάτια ανοιχτά. Ό,τι κι αν συμβεί, κάθε τέλος μπορεί να κρύβει μια υπέροχη νέα αρχή!\nΠίσω στο χρόνο: Η μέρα που ο άνθρωπος πάτησε στο φεγγάρι\nΟ πρώτος άνθρωπος που πάτησε στο φεγγάρι ήταν ο Neil Armstrong, με τη


Ο Παναγιώτης Μέντης είναι ένας συγγραφέας που επιμένει να δηλώνει και να αισθάνεται ηθοποιός. Έχοντας ιεραρχήσει εντός του με αυτόν τον τρόπο τις ιδιότητες του, γράφει, εδώ και είκοσι σχεδόν χρόνια, όχι με την αγωνία να παράγει, αλλά με την αγωνία να αρθρώσει έναν σύγχρονο μαχητικό και καθαρό λόγο που να λειτουργεί στη σκηνή και να περνάει στην πλατεία. Έναν λόγο που θα έχει λόγο να ειπωθεί από έναν καλό ηθοποιό και να ακουσθεί από έναν υποψιασμένο θεατή. Τα έργα του είναι μελετημένα στην παραμικρή τους λεπτομέρεια, άρτια δουλεμένα με σύνθετες τεχνικές και δομημένα με αυστηρή συνοχή ώστε να μην υπάρχει ούτε μία λέξη ούτε μία πρόταση σε εκκρεμότητα· στοχεύει στην άμεση, φυσική και αβίαστη επικοινωνία ηθοποιού και θεατή. Ψύχραιμος παρατηρητής, στρέφει το βλέμμα και την προσοχή του σε όσα συμβαίνουν γύρω του διεισδύοντας μεθοδικά κάτω από την επιφάνεια των συμπεριφορών, των πράξεων και των λόγων. Καλλιτέχνης σε εγρήγορση, ενταγμένος στην εποχή του και γνώστης των συνεπειών της επιμένει στην κριτική καταγραφή μιας πραγματικότητας που όχι μόνο περιβάλλει τον σύγχρονο άνθρωπο, αλλά και σε ένα βαθμό τον κατευθύνει, τον εξουσιάζει και τον καταπιέζει. Τα βασικά ζητήματα που απασχολούν τον άνθρωπο ανεξάρτητα από εποχή, από φύλο, κοινωνική τάξη και μορφωτικό επίπεδο είναι αυτά στα οποία ανατρέχει και ο ίδιος: η κοινωνία και ο εκφυλισμός της, η οικογενειακή ζωή, ο έρωτας, η μοναξιά, η συντροφικότητα και ο θάνατος επανέρχονται σταθερά στη δραματουργία του. Η προσέγγιση τους, που συντελείται με μια επιφανειακή απλότητα, και το ρεαλιστικό του ύφος θα μπορούσαν σχεδόν να παραπλανήσουν και να οδηγήσουν σε μια εύκολη και ανώδυνη πρώτη ανάγνωση. Μια προσεκτικότερη και διεισδυτικότερη όμως ματιά δείχνει καθαρά πως προκείται για μια φιλοσοφία ζωής με αρκετό χιούμορ που αναδύεται μέσα από το έργο του. Μια φιλοσοφία ζωής με συγκεκριμένες απόψεις για τις συμπεριφορές και τις επιλογές των ανθρώπων. [...] (Ειρήνη Μ. Μουντράκη)


Αρχική/Catalog/Fitness, Leisure & Outdoors/Άλλα Αξεσουάρ Γυμναστικής/Φόρμες εφίδρωσης\nΦόρμα Εφίδρωσης Leone Sauna Suit AB295 Black/Silver\nΗ φόρμα εφίδρωσης Leone Sauna Suit AB295 αποτελείται από μπλούζα σε ασημί χρώμα και παντελόνι σε μαύρο χρώμα τα οποία είναι φτιαγμένα από υλικό που δεν αναπνέει προκειμένου να προκαλούν έντονη εφίδρωση στο σώμα.\nΦόρμα Εφίδρωσης Αδυνατίσματος Amila 46917\nΠρόκειται για μία φόρμα εφίδρωσης, ικανοποιητικής αντοχής από την Amila.\nΦόρμα Εφίδρωσης Everlast- Black\nΗ φόρμα εφίδρωσης της Everlast αποτελείται από δύο τεμάχια, μία μπλούζα και ένα παντελόνι, και διαθέτει ελαστικά τελειώματα στις μανσέτες, στη μέση και στους αστραγάλους, προσφέροντας ακόμα μεγαλύτερη άνεση.\nExercise Pants Βερμούδα Αδυνατίσματος με Φερµουάρ Amila 83070\nExercise Pants - Βερµούδα αδυνατίσµατος µε φερµουάρ στο πλάι\nExercise Suit Φόρμα Αδυνατίσματος Amila 46910\nSauna suit of special plastic for sweat and slimming.\nΦόρμα Εφίδρωσης Αδυνατίσματος Benlee Caldo Heavy Duty\nΗ φόρμα αδυνατίσματος BenLee Heavy Caldo Duty Sauna Suit είναι φτιαγμένη από πολύ ανθεκτικό και ποιοτικό πολυεστερικό υλικό. Είναι εφοδιασμένη με ελαστικά τελειώματα σε μανίκια, μέση και μπατζάκια, προσφέροντας ανώτερα επίπεδα άνεσης.\nΦόρμα Εφίδρωσης Everlast- Grey/Black\nΗ φόρμα αδυνατίσματος StarPro εφαρμόζει τέλεια χάρη στους ιμάντες στο λαιμό, τα χέρια και τους αστραγάλους. Το υλικό κατασκευής την καθιστά κατάλληλη για απώλεια βάρους. Κρατήστε τη θερμοκρασία σας σε υψηλά επίπεδα για να προκαλέσετε έκκριση ιδρώτα και να χάσετε περισσότερους πόντους σε σύντομο χρονικό διάστημα.\nExercise Pants Βερμούδα Αδυνατίσματος με Κορδόνι Amila 83065\nExercise Pants, Βερµούδα δυνατίσµατος µε κορδόνι. Ενισχυµένη.


Δείτε ποιο είναι το κόλπο των επιτήδειων για να «σπρώξουν» πλαστά χρήματα σε επιχειρήσεις στην Κρήτη\nΑναστάτωση επικρατεί στην αγορά του Ηρακλείου, καθώς είναι ουκ ολίγα τα κρούσματα με πλαστά χρήματα σε επιχειρήσεις της πόλης.\nΧρήματα με τα οποία πληρώνουν επιτήδειοι, εκμεταλλευόμενοι πολλές φορές το φόρτο εργασίας που υπάρχει σε ένα μαγαζί.\nΚαταγγελία που έφτασε στο neakriti.gr δείχνει πώς ακριβώς κάποιοι επιλέγουν να εξαπατήσουν τους εργαζόμενους χρησιμοποιώντας κέρματα τα οποία μοιάζουν με ευρώ, όμως ανήκουν σε μια άλλη χώρα.\nΣτην παρακάτω φωτογραφία φαίνονται τρία κέρματα τα οποία κάποιοι επιτήδειοι έκαναν αγορές σε επιχείρηση του Ηρακλείου και οι εργαζόμενοι το συνειδητοποίησαν όταν έκλειναν το ταμείο. Τα συγκεκριμένα θυμίζουν δίευρο, μονόευρω και πεντάλεπτο όμως αν τα εξετάσει κάποιος πιο προσεκτικά και από τις δύο πλευρές, τα κέρματα αυτά ανήκουν σε μία άλλη χώρα.\nΟι επιτήδειοι, λοιπόν, εκμεταλλεύονται τις ώρες αιχμής σε ένα μαγαζί και «σπρώχνουν» τα νομίσματα στην αγορά.\nΔίνουν ένα… χαρτί για να πληρώσουν τις αγορές τους\nΠαράλληλα, σε επιχειρήσεις του Ηρακλείου έχουν παρατηρηθεί και πλαστά χαρτονομίσματα. Χαρακτηριστικά είναι τα παρακάτω που φαίνονται στις φωτογραφίες: με μια πρώτη ματιά φαίνονται αληθινά, αν τα παρατηρήσει όμως κάποιος καλύτερα, καταλαβαίνει πως δεν… πληροί τις προϋποθέσεις ενός αληθινού χαρτονομίσματος.\nΜάλιστα, επιχειρηματίες καταγγέλλουν πως πολλές φορές, οι δράστες εκμεταλλευόμενοι τη δουλειά που έχει ένα μαγαζί, δίνουν αυτά τα χρήματα τα οποία επί της ουσίας είναι ένα… απλό χαρτί.


Τα ζώδια της Παρασκευής 11 Σεπτεμβρίου\nΕπαγγελματικά και Οικονομικά: Κάνεις εποικοδομητικές συζητήσεις στο εργασιακό περιβάλλον σήμερα, παρότι θα πρέπει να είσαι ιδιαίτερα προσεκτικός/ή με τον τρόπο που επενδύεις τα χρήματά σου, ενώ με τον Άρη να βρίσκεται σε θέση κόντρα είναι προτιμότερο να αποφύγεις διενέξεις με συνεργάτες.\nΓενικά:Μέχρι το μεσημέρι της σημερινής ημέρας η Σελήνη παραμένει στο δικό σου ζώδιο και φέρνει την ανάγκη για νέα ξεκινήματα στους γεννημένους από τα μέσα Αυγούστου και μετά, ενώ παράλληλα προσπαθείς περισσότερο να σταθεροποιήσεις θέματα στο οικείο περιβάλλον. Από το απόγευμα και μετά επιδιώκεις γνώριμα μονοπάτια και γενικότερα επιθυμείς ήρεμες και χαλαρές στιγμές, πρόσεξε όμως φαινόμενα εκμετάλλευσης.\nΕπαγγελματικά και Οικονομικά: Ο Ποσειδώνας απέναντί σου, εκτός από σύγχυση, φέρνει κι ένα πιο πιεστικό κλίμα και στα εργασιακά ζητήματα που σε απασχολούν. Προσέξτε όμως τις συνεργασίες σου, καθώς τα πράγματα δεν είναι τελείως διάφανα.\nΑισθηματικά: Μέχρι το μεσημέρι το κλίμα παραμένει πιο εσωστρεφές για τις δικές σου υποθέσεις στα προσωπικά, γενικότερα όμως οι συνθήκες δεν είναι τόσο αρνητικές όσο πιστεύεις, καθώς η Αφροδίτη στον τομέα των σχέσεων σου φέρνει λόγους για να χαμογελάσεις. Γενικότερα όμως προσπάθησε να αφουγκραστείς και τις ανάγκες της άλλης πλευράς.


Έτοιμα τα κριτήρια βιολογικής γεωργίας - κτηνοτροφίας - Ποιοι έχουν πιθανότητες;\nΣτη δημοσιότητα δόθηκαν τα κριτήρια για τα προγράμματα βιολογικής γεωργίας - κτηνοτροφίας.\nΣύμφωνα με αυτά φαίνεται πως μεγάλη προτεραιότητα θα έχουν οι παλαιοί ενταγμένοι.\nΈνα ακόμα κριτήριο που φαίνεται πως θα παίξει σημαντικό ρόλο είναι η ηλικία των παραγωγών αφού προτεραιότητα θα δοθεί σε όσους είναι κάτω των 30 ετών, μετά σε όσους είναι έως 40 και αυτή θα βαίνει μειούμενη μέχρι και την ηλικία των 54 ετών.\nΗ αιτηθείσα έκταση θα βαθμολογείται αναλόγως στρεμμάτων και θα φτάνει στο μέγιστο της βαθμολογίας στα 100 στρέμματα. Από τα 100 στρέμματα και άνω θα διατηρείται το μέγιστο της βαθμολογίας (όσων αφορά την κατηγορία αυτή).\nΣτην βιολογική κτηνοτροφία στο κριτήριο των στρεμμάτων, σημαντικό ρόλο παίζουν οι εκτάσεις ζωοτροφών που θα καλλιεργεί ο υποψήφιος. Το μέγιστό στην κατηγορία μορίων αυτών θα παίρνουν όσοι παραγωγοί καλλιεργούν τουλάχιστον 40 στρέμματα ζωοτροφών, ενώ από αυτά και κάτω αυτή θα βαίνει αναλογικά μειούμενη.\nΓια περισσότερες πληροφορίες επικοινωνήστε με τους μελετητές σας.


MANOΣ ΚΟΝΣΟΛΑΣ: «Η ίδια η λογική επιβάλλει τη δημιουργία Πυροσβεστικού Κλιμακίου στη Σύμη» – ΠΡΩΤΗ ΕΚΔΟΣΗ ΔΩΔΕΚΑΝΗΣΟΥ\nHome\tΔΩΔΕΚΑΝΗΣΑ\tMANOΣ ΚΟΝΣΟΛΑΣ: «Η ίδια η λογική επιβάλλει τη δημιουργία Πυροσβεστικού Κλιμακίου στη Σύμη»\nMANOΣ ΚΟΝΣΟΛΑΣ: «Η ίδια η λογική επιβάλλει τη δημιουργία Πυροσβεστικού Κλιμακίου στη Σύμη»\nby newsroom 21/02/2022\nΘΕΜΑ: «Δημιουργία Πυροσβεστικού Κλιμακίου στη Σύμη»\nΗ αντιμετώπιση φυσικών καταστροφών και πυρκαγιών στα μικρά νησιά, συνδέεται με μια σημαντική παράμετρο: την γεωγραφική ασυνέχεια, που καθιστά δύσκολη την άμεση μετακίνηση δυνάμεων του πυροσβεστικού σώματος.\nΌλοι, όμως, γνωρίζουμε ότι τα πρώτα λεπτά είναι ιδιαίτερα κρίσιμα για τον περιορισμό και τον έλεγχο μιας πυρκαγιάς.\nΗ Σύμη, αποτελεί ένα αντιπροσωπευτικό δείγμα νησιού που δεν διαθέτει πυροσβεστικό κλιμάκιο, γεγονός που σημαίνει αδυναμία περιορισμού, αντιμετώπισης και ελέγχου μιας πυρκαγιάς τις πρώτες .κρίσιμες στιγμές.\nΤο ίδιο ισχύει και για τις περιπτώσεις φυσικών καταστροφών.\nΥπενθυμίζεται ότι στη θεομηνία του 2017, που έπληξε τη Σύμη, χρειάστηκε να μεταβούν δυνάμεις της Πυροσβεστικής Υπηρεσίας στο νησί από τη Ρόδο, μεταφορά που έγινε με πλωτό του Λιμενικού Σώματος.\nΆλλωστε, η Σύμη, αποτελεί και ένα νησί με ισχυρή τουριστική ταυτότητα, που αποτελεί πόλο έλξης για χιλιάδες επισκέπτες.\nΔεν μπορεί να είναι ανοχύρωτο σε ζητήματα πολιτικής προστασίας.\nΣτο πλαίσιο ενός ανασχεδιασμού του μοντέλου πολιτικής προστασίας, πρέπει να αντιμετωπιστεί το έλλειμμα που υπάρχει σε μικρά νησιά, όπως η Σύμη, με τη δημιουργία πυροσβεστικών κλιμακίων.\n1. Με δεδομένες τις ιδιαιτερότητες που συνδέονται με τη νησιωτικότητα, προτίθεται να προχωρήσει στη δημιουργία πυροσβεστικού κλιμακίου στη Σύμη;\nΚατέβηκαν με τα τρακτέρ τους οι αγρότες της Νότιας Ρόδου στο Μαντράκι\nΝίκος Κανταρτζής: Ο Μ.Γλυνός θα πρέπει να δυναμώσει απέναντι στον Χατζημάρκο ή να φύγει


ΤΑ ΠΑΙΔΙΑ ΤΟΥ ΓΕΛ Ν.ΜΗΧΑΝΙΩΝΑΣ ΣΩΖΟΥΝ ΖΩΕΣ – 1ο ΓΕΝΙΚΟ ΛΥΚΕΙΟ Ν.ΜΗΧΑΝΙΩΝΑΣ\nΤΑ ΠΑΙΔΙΑ ΤΟΥ ΓΕΛ Ν.ΜΗΧΑΝΙΩΝΑΣ ΣΩΖΟΥΝ ΖΩΕΣ\n23 Απριλίου, 2018 23 Απριλίου, 2018 admin\nΤο «KIDS SAVE LIVES – ΤΑ ΠΑΙΔΙΑ ΣΩΖΟΥΝ ΖΩΕΣ», είναι ο μοναδικός ανθρωπιστικός οργανισμός που δημιουργήθηκε ποτέ στην Ελλάδα,\nΠριν 3 χρόνια τους γνωρίσαμε. Ήρθαν στο σχολείο μας για ένα σεμινάριο πρώτων βοηθειών και κατάφεραν να κερδίσουν τα παιδιά μας. Ενέπνευσαν στα παιδιά μας την αξία του εθελοντισμού και την σημασία της βοήθειας στον συνάνθρωπό μας. Έτσι, ξεκίνησε μια συνεργασία που ευελπιστούμε ότι θα συνεχιστεί και στο μέλλον.\nΚάθε χρόνο εκπαιδεύονται μαθητές μας στην καρδιοπνευμονική αναζωογόνηση με χρήση εξωτερικού φορητού απινιδωτή. Στα 3 αυτά χρόνια, πάνω από 300 μαθητές μας παρακολούθησαν το σχετικό σεμινάριο. Κάθε χρόνο οργανώνουμε πρόγραμμα πιστοποίησης στην καρδιοπνευμονική αναζωογόνηση με χρήση εξωτερικού φορητού απινιδωτή και όχι μόνο για τους μαθητές μας. Ανοίξαμε το σχολείο στην τοπική κοινωνία και έτσι μπόρεσαν να πιστοποιηθούν συνολικά 110 μαθητές και απόφοιτοι αλλά και 21 πολίτες (καθηγητές και μη) από την τοπική κοινωνία.\nΑπό τους μαθητές μας πέντε έχουν πιστοποιηθεί ως εκπαιδευτές και ήδη συμμετέχουν στα προγράμματα εκπαίδευσης του «KIDS SAVE LIVES» ενώ αρκετοί έχουν δηλώσει την επιθυμία τους να παρακολουθήσουν τα σεμινάρια των εκπαιδευτών.\nΤο πιο σημαντικό είναι το γεγονός ότι το 15μελές μαθητικό συμβούλιο, πήρε την απόφαση να δράσει ώστε να προμηθευτεί το σχολείο μας έναν εξωτερικό φορητό απινιδωτή . Έτσι διοργάνωσε ένα χορό, τα έσοδα του οποίου διατέθηκαν για την αγορά απινιδωτή, ενώ παράλληλα απευθύνθηκε σε πολίτες και επιχειρήσεις της περιοχής μας, ζητώντας την οικονομική συνδρομή τους για το συγκεκριμένο σκοπό.\nΤο 1ο ΓΕΛ Ν.ΜΗΧΑΝΙΩΝΑΣ, διαθέτει πλέον έναν εξωτερικό φορητό απινιδωτή και πιστοποιημένους μαθητές στην καρδιοπνευμονική αναζωογόνηση με χρήση εξωτερικού φορητού απινιδωτή, έτοιμους να συνδράμουν όπου χρειαστεί.\nΓια ακόμη μια φορά αισθανόμαστε υπερήφανοι που έχουμε τέτοιους μαθητές και τους ευχαριστούμε θερμά!\nO Πρόεδρος του 15μελούς Καμπάτι Θανάσης, παραδίδει τον απινιδωτή στον Διευθυντή του Λυκείου κ. Γεροβασιλείου Χρήστο.\nΘεατρική παράσταση “Γάμος αλά…Ρωσικά”\nΕΥΡΩΠΑΪΚΕΣ ΗΜΕΡΕΣ ΘΑΛΑΣΣΑΣ ΔΗΜΟΥ ΘΕΡΜΑΪΚΟΥ στο 1ο ΓΕΛ ΝΕΑΣ ΜΗΧΑΝΙΩΝΑΣ


Αιώνια Ελληνική Πίστη (Α.Ε.Π.): ΤΙ ΕΙΝΑΙ ΤΟ ΕΘΝΙΚΟ ΚΡΑΤΟΣ\nΣε προηγούμενο άρθρο μας αναφερθήκαμε στο Εθνικό Κράτος γενικά, στην Εθνοκρατία, στο ‘Έθνος, στους εχθρούς του Εθνικού Κράτους. Τώρα θα εξειδικεύσουμε τι ακριβώς είναι το Εθνικό Κράτος. Το Εθνικό κράτος πρέπει να είναι Επαναστατικό ως προς τις αρχές του τα μέτρα που θα λάβει για τον λαό και τον τρόπο επιβολής του. Κοσμοθεωρητικό ως προς την αποστολή του και της δυναμικής που πρέπει να δείξει, αφού η αποστολή του είναι ο εξανθρωπισμός μέσω του πολιτισμού. Βιοπολιτικά επιλεκτικό ως προς την σημασία του κυττάρου της φυλής. Η φυλή είναι το βασικό κύτταρο του Εθνικού Κράτους. Προοδευτικό ως προς τις αρχές του και τις τάσεις της φυλής να τείνει πάντα προ τα εμπρός. Αξιοκρατικό ως προς την δημιουργία κριτηρίων της Ιεραρχίας σύμφωνα με την αξία προσφοράς και του καθήκοντος, η οποία συνεισφέρει στην εξέλιξη και στα πεπρωμένα της φυλής και του κράτους. Αντικαπιταλιστικό ως προς την άρνηση του παρασιτικού κεφαλαίου που μετατρέπεται σε αντικοινωνική συσσώρευση εκμεταλλεύσεως του λαού. Αντιμαρξιστικό ως προς την εχθρότητα του προς κάθε υλιστική θεωρία και κάθε προσπάθεια επιστημονικής εξηγήσεως του κόσμου μέσω της αποστεωμένης μαρξιστικής θεωρίας. Ο κομμουνισμός, με διαρκή προσπάθεια, στόχο έχει την εξαφάνιση της φυλής που τείνει προς το πολιτισμό, για χάριν του διεθνισμού. Εθνική Κυβέρνηση Δια να μπορέσει να υπάρξει Έθνος και κατ’ επέκταση Εθνικό Κράτος που θα σηκώσει υπερήφανα το κεφάλι του, χρειάζεται μόνιμη και σταθερή Εθνική κυβέρνηση. Μία Εθνική κυβέρνηση, η οποία να μην είναι έρμαιο της ιδιοτροπίας του ενός ή του άλλου κόμματος, έρμαιο της πλουτο-δημοκρατίας και του φαύλου κοινοβουλευτισμού. Ένα Εθνικό Κράτος δίχως εσωτερικές έριδες, έχοντας ο λαός ομόνοια και πειθαρχία, τότε και μόνο τότε. το κράτος αυτό δύναται να αντιμετωπίσει τα σκοτεινά σχέδια των εχθρών του. εσωτερικών και εξωτερικών. Διότι με αυτόν τον τρόπο, διατηρείται το υψηλό φρόνιμα του λαού, ο οποίος δύναται πλέον να αντιμετωπίσει οποιαδήποτε εχθρική επιβουλή, οικονομική ή στρατιωτική. Ακόμη, το Εθνικό Κράτος θα μπορέσει να φτάσει στο ύψος εκείνο, που θα του επιτρέψει να λύσει τα μεγάλα προβλήματα της ζωής και της ευημερίας του. Το έθνος-κράτος με την ένταση όλων των δυνάμεων του, θα μπορέσει να δημιουργήσει και πάλι τον νέο Ελληνικό Πολιτισμό....\nΤο έργο του Εθνικού Κράτους\nΣτο Εθνικό Κράτος, η κυβέρνηση η οποία θα σχηματισθεί θα πρέπει να ανήκει σε όλο το έθνος για να είναι Ελληνική. Από την ώρα που θα σχηματισθεί και θα αναλάβει τις ευθύνες της διακυβερνήσεων\nβ) Πρέπει να υποδεικνύει συνεχώς και να επιβάλει, οι πάντες να σκέπτονται και να ενεργούν για το συμφέρον ολοκλήρου του έθνους.\nγ) Το κοινό αγαθό προηγείται του ατομικού. Όχι όλα εις ένα μόνον, ούτε όλα σε όλους. Έκαστος τα ιδικά του. Αυτό πρέπει να γίνει κατανοητό από όλα τα μέλη της εθνικής κοινωνίας. Κανένας δεν πρέπει να κοιτά το προσωπικό του συμφέρον, όχι μόνο όταν το έθνος δυστυχεί άλλα και όταν αυτό ευημερεί.\nδ) Οι πάντες πρέπει να εργάζονται. Καθήκον του Εθνικού Κράτους είναι να προσφέρει εργασία στον λαό. Υποχρέωσης του λαού είναι να εργάζεται πρώτα για την προκοπή και την ευημερία της πατρίδος και μετά για την δική του. Διότι όταν ευημερεί η πατρίδα, ευημερεί και ο ίδιος. Στο Εθνικό Κράτος, το παρασιτικό κερδοσκοπικό κεφάλαιο καθώς επίσης και τα παρασιτικά επαγγέλματα που ευημερούν στις δημοκρατίες, απαγορεύονται. Ο πλούτος του λαού προέρχεται μόνο δια μέσου της εργασίας....\nε) Στο Εθνικό Κράτος, η οικονομία βασίζεται στη συνεργασία παραγωγικού κεφαλαίου και εργασίας (εργατών – υπαλλήλων), κάτω από την εποπτεία του κράτους. Το κράτος αυτό είναι υπέρ του παραγωγικού κεφαλαίου και εναντίον του κερδοσκοπικού. Τα κέρδη του παραγωγικού κεφαλαίου επενδύονται στην παραγωγή σε αντίθεση με το κερδοσκοπικό κεφάλαιο που τα κέρδη πηγαίνουν στις τσέπες των κεφαλαιούχων και σε τράπεζες του εξωτερικού. Το αποτέλεσμα των κερδών του παραγωγικού κεφαλαίου πηγαίνουν στην παραγωγή. Άρα έχουμε την αύξηση των παραγωγικών μονάδων και μέσω αυτών, το τελειωτικό κτύπημα της ανεργίας. Στο Εθνικό Κράτος, η ανεργία είναι θέμα ελαχίστου χρόνου για να αντιμετωπιστεί. Στο Εθνικό Κράτος δεν υπάρχουν άνεργοι ή τεμπέληδες, υπάρχουν μόνο εργαζόμενοι.\nζ) Στο Εθνικό Κράτος υπάρχει πραγματική ελευθερία και όχι ασυδοσία την οποία οι δημοκρατίες δήθεν προσφέρουν στον λαό για μπορούν να τον ποδηγετούν. Η ελευθερία κάθε πολίτη, τελειώνει εκεί που αρχίζει το συμφέρον του κράτους. Στο Εθνικό Κράτος, ο πολίτης είναι απόλυτα ασφαλής εντός και εκτός της οικίας του συμμορίες κλεπτών, ληστείες, συμμορίες καλάσνικωφ, πορνεία, ναρκωτικά, λαθρομετανάστευση είναι θέμα ελαχίστου χρόνου να εξαλειφτούν....\nΑναρτήθηκε από Ierahellas Hellas στις 9:09 μ.μ.


ποιος σκότωσε τον Βάλτερ Μπένγιαμιν; – ο αντιφασισμός σαν ιδεολογία του εθνικού κορμού και ο αντιφασισμός ως ιστορικός υλισμός | risinggalaxy\nποιος σκότωσε τον Βάλτερ Μπένγιαμιν; – ο αντιφασισμός σαν ιδεολογία του εθνικού κορμού και ο αντιφασισμός ως ιστορικός υλισμός\nΑναδημοσίευση από το τεύχος Ιουλίου Νο32 2012 του περιοδικού :\nantifa _ πόλεμος ενάντια στο φόβο –\n«Η παράδοση των καταπιεσμένων μας διδάσκει ότι η «κατάσταση έκτακτης ανάγκης» που ζούμε τώρα δεν είναι η εξαίρεση αλλά ο κανόνας. Πρέπει να κατορθώσουμε να συλλάβουμε την ιστορία έχοντα αυτή την επίγνωση. Τότε θα διαπιστώσουμε καθαρά ότι η αποστολής μας είναι να δημιουργήσουμε μια πραγματική κατάσταση έκτακτης ανάγκης και έτσι θα βελτιωθεί η θέση μας στον αγώνα κατά του φασισμού. Ένα λόγος που ο φασισμός έχει μια ευκαιρία είναι γιατί, στο όνομα της προόδου, αντιμετωπίζεται από τους αντιπάλους του σαν ιστορικό μέτρο. Η έκπληξη για το πως τα πράγματα που ζούμε είναι «ακόμα» και στον εικοστό αιώνα δυνατά, δεν είναι φιλοσοφική. Δεν είναι η απαρχή μιας γνώσης – εκτός κι αν πρόκειται για τη γνώση πως η αντίληψη της ιστορίας από την οποία κατάγεται δεν ευσταθεί.»\nΒάλτερ Μπένγιαμιν, Θέσεις για τη φιλοσοφία της ιστορίας.\nΗ εκλογική άνοδος της Χρυσής Αυγής έκανε πολλούς να πέσουν απ’τα σύννεφα. Ωστόσο, οι 425.000 ψήφοι που συγκέντρωσε το εν λόγω κόμμα, κατέρριψαν με κατηγορηματικό τρόπο ένα από τα βασικά κλισέ που η ελληνική κοινωνία(με προεξέχουσα την αριστερά της) είχε κατασκευάσει και συντηρήσει με επιμέλεια τα τελευταία χρόνια 20 χρόνια. πως, δηλαδή, «οι έλληνες δεν είναι ρατσιστές» και πως όσοι από αυτούς είναι, «το έπαθαν» επειδή είναι «παραπλανημένοι». Φυσικά δεν εννοούμε πως ρατσιστές είναι μόνο όσοι ψήφισαν Χρυσή Αυγή. Ωστόσο, οι αντιδράσεις που προηγήθηκαν του εκλογικού αποτελέσματος αλλά και όσες ακολούθησαν αυτού, έχουν σημασία. ήδη από τον πρώτο γύρο, η πεισματική υπεράσπιση της θέσης πως «ο κόσμος δεν ξέρει τι είναι η Χρυσή Αυγή και άμα την ξεμπροστιάσουμε ως ναζιστική, θα της γυρίσει την πλάτη» πήρε και έδωσε. Χωρίς υπερβολή θα μπορούσαμε να ισχυριστούμε πως το τελευταίο τρίμηνο, η άποψη αυτή τοποθετήθηκε ισότιμα, δίπλα σε όλους τους «ακλόνητους» αφορισμούς του εγχώριου ξερολισμού (αγκαζαρισμένη με την τεράστια -όσο και ύποπτη- προβολή που έτυχαν οι ναζί και η ακροδεξιά αυτοδικία από τα μμε). Υπήρξε το σημείο αναφορά του εθνικού δημόσιου λόγου όχι μόνο για την αριστερά αλλά ακόμα και για κομμάτια της ακροδεξιάς (βλέπε ΛΑΟΣ), η αμηχανία και ο ατσούμπαλος οπορτουνισμός της οποίας, την ανάγκασε να στραφεί στην υιοθέτηση του ξενερωμένου «αντιφασισμού» (πρώτος διδάξας του οποίου είναι φυσικά η ίδια η αριστερά). Τίποτα δεν είναι τυχαίο.\nΚαταρχήν ο αντιφασισμός δεν είναι ιδεολογία. Ιδεολογία σημαίνει ψευδής συνείδηση και ο αντιφασισμός που πιστεύει πως μπορεί να είναι αποτελεσματικός υπάρχοντας απλά σαν υπενθύμιση της βίας, του παρελθόντος και κλείνοντας τα μάτια στην ιστορική κίνηση, δεν μπορεί παρά να ξεπέσει στο επίπεδο της φιλολογίας. κατά αυτό το τρόπο ο αντιφασισμός σαν ιδεολογία του εθνικού κορμού έχει συγκροτηθεί στην ελλάδα γύρω από ένα πλήθος αφόρητων κοινοτοπιών. Πως, δηλαδή ο φασισμός και ο ναζισμός πρέπει να γίνονται αντιληπτοί ως αναβίωση των αντίστοιχων πολιτικών ρευμάτων που «αιματοκύλισαν τον πλανήτη το ’40». Πως για αυτό ακριβώς το λόγο, ο φασισμός δεν μπορεί να πάρει άλλες μορφές, να απορρίψει στοιχεία του παρελθόντος και να εκσυγχρονίσει τα περιεχόμενα του. Πως ο φασισμός δεν αποτελεί την καπιταλιστική διέξοδο από την κρίση αλλά υπήρξε μια στιγμή εξαίρεσης, η οποία δεν μπορεί να επαναληφθεί. Πως ο φασισμός δεν είναι οι οργανωμένες από το κράτος δυνάμεις της αντεπανάστασης ενάντια στην εργατική τάξη, αλλά το αποτέλεσμα της μεγαλομανίας και της παράνοιας μιας χούφτας διεστραμμένων πολιτικών που στρέφονται γενικά κατά της δημοκρατίας. Πως οι έλληνες δεν θα συγχωρήσουν ποτέ τους ναζί γιατί καταλάβανε την πατρίδα τους, καίγανε τα χωριά τους και αφήνανε τον κόσμο να πεθάνει από την πείνα.\nΒέβαια τα πράγματα δεν είναι έτσι. Υπάρχει στην ανθρώπινη ιστορία μια σταθερά, ένας μεθοδολογικός τρόπος αντίληψης του κόσμου, που (είτε το παραδέχονται είτε όχι) ακολουθούν και οι πολέμιοι τους: ο ιστορικός υλισμός. Ο ιστορικός υλισμός υποστηρίζει πως δεν είναι η «συνείδηση» των ανθρώπων που καθορίζει τις συνθήκες της ύπαρξης τους αλλά οι συνθήκες της ύπαρξης που καθορίζουν τη συνείδηση. Ωστόσο στην ελλάδα του 2012 σημειώθηκε το εξής ιδεολογικό «παράδοξο». Η εγχώρια αριστερά που υποτίθεται πως υπερασπίζεται τον ιστορικό υλισμό λειτούργησε έξω από τα μεθοδολογικά του δεδομένα. Θεώρησε, για παράδειγμα, πως οι υπό προλεταριοποίηση μικρό/μεσοαστοί που τα τελευταία 30 χρόνια τρωγοπίνανε χάρη (και) στην τσάμπα εργασία των μεταναστών, θα γυρίσουν την πλάτη στην Χρυσή Αυγή αν τεθεί υπόψιν τους πως η συγκεκριμένη οργάνωση αποτελεί τον ιδεολογικό συνεχιστή του Χίτλερ. Τη ίδια στιγμή, η Χρυσή Αυγή και το κομμάτι του βαθέος κράτους που την υποστηρίζει, ακολούθησαν την μεθοδολογία του ιστορικού υλισμού: διαβάζοντας σωστά τη σύγχρονη κοινωνική κίνηση επένδυσαν στις επιθυμίες των μικρο/μεσοαστών και συσπείρωσαν μισό εκατομμύριο έλληνες ρατσιστές. παράξενα πράγματα θα πει κανείς. Όχι και τόσο όμως.\nΟ αντιφασισμός είναι υπόθεση της εργατικής τάξης που έχει συνείδηση του εαυτού της. Ο αντιφασισμός δεν γίνεται με επικλήσεις και ξεμπροστιάσματα. Η αποδοχή του αταξικού ιδεολογικού αντιφασισμού, του αντιφασισμού που αγνοεί επιδεικτικά και από πρόθεση την εργαλειακότητα του αντιμεταναστευτικού ρατσισμού για τον σύγχρονο καπιταλισμό, που θεωρεί ότι μπορεί να μιλά για «πρόβλημα εγκληματικότητας» χωρίς αυτό να αποτελεί παράλληλα έκκληση για αστυνομική μεσολάβηση, του αντιφασισμού που δεν αντιλαμβάνεται τον εαυτό του ως την αιχμή της ταξικής οργάνωσης αλλά ως ένα ένα κράμα ανθρωπισμού, πολιτικής σπέκουλας και αποτροπιασμού για τις «θηριωδίες του παρελθόντος» θα καταλήγει να αναπαράγει τα ίδια κλισέ με τους ακροδεξιούς του ΛΑΟΣ και της κεντροδεξιάς πτέρυγας της νέας δημοκρατίας.\nΤην ίδια στιγμή ελάχιστοι είναι αυτοί που δείχνουν να προβληματίζονται από την ταύτιση της ρητορικής και των τακτικών τους με το κρατικό «αντιναζί», ακόμα και μετά την διατήρηση των ποσοστών της Χρυσής Αυγής στον δεύτερο εκλογικό γύρο. Δεν είναι να εκπλήσσεται κανείς. Αν υπάρχουν πολιτικοί χώροι που δέχονται να συμβιώνουν μα τους φασίστες στο «αγανακτισμένο» σύνταγμα, που θεωρούν ότι η ρατσιστική κοινωνία είναι παραπλανημένη, που αδυνατούν να αναγνωρίσουν οποιαδήποτε αλλαγή στην πολιτική σύνθεση της εγχώριας εργατικής τάξης από το ’40 και μετά, που βλέπουν «λαϊκές αντιστάσεις» εκεί που θα έπρεπε να βλέπουν απεγνωσμένα συντεχνιακά γραπώματα, τότε είναι λογικό και να πιστεύουν πως η σβάστικα και η σύνδεση της με τη Χρυσή Αυγή είναι ικανή να σοκάρει και να αλλάξει τα μυαλά του κάθε τελειωμένου πογκρομάκια.\nΥ.Γ Ο Βάλτερ Μπένγιαμιν ήταν γερμανός φιλόσοφος, μαρξιστής και ιστορικός υλιστής. Έζησε στην εποχή του original φασισμού και των πρώτων χρόνων του Β’ Π.Π, έχοντας την διαύγεια να τον αντιληφθεί ως αυτό που πραγματικά ήταν: η βίαιη διέξοδος του κεφαλαίου από την κρίση. Ο Βάλτερ Μπένγιαμιν ήταν επίσης Εβραίος. Η διπλή αυτή ιδιότητα του, τον οδήγησε να εγκαταλείψει τη Γερμανία λίγο μετά τον εμπρησμό του Ράιχσταγκ. Η φήμες λένε πως αυτοκτόνησε το Σεπτέμβρη του 1940 κάπου στα Πυρηναία για να μην πέσει στα χέρια των ναζί. Οι «Θέσεις για την φιλοσοφία της ιστορίας» κυκλοφόρησαν δύο χρόνια αργότερα.\nPosted by risinggalaxy on 15/08/2012 in Αναδημοσιεύσεις, Ελλάδα, Ιδέες, Πολιτική and tagged antifa, Βάλτερ Μπένγιαμιν, Εργατική Τάξη, Καπιταλισμός, Κεφάλαιο, Φασισμός, Χρυσή Αυγή, αγανακτισμένοι.


Βιταμίνες του συμπλέγματος Β και αντιμετώπιση της κατάθλιψης! – Diatrofi-News.gr\nHome / Δίαιτα / Βιταμίνες του συμπλέγματος Β και αντιμετώπιση της κατάθλιψης!\nΒιταμίνες του συμπλέγματος Β και αντιμετώπιση της κατάθλιψης!\nΗ κατάθλιψη είναι η νόσος του 21ου αιώνα και τα κρούσμα της αναμένεται να αυξηθούν με ιλιγγιώδη ταχύτητα. Η οικονομική κρίση, η ανασφάλεια, η μοναξιά, είναι μόνο μερικές από τις αιτίες που μπορεί να οδηγήσουν σε ψυχικές διαταραχές. Και σύμφωνα με τον Παγκόσμιο Οργανισμό Υγείας ένας στους πέντε ανθρώπους θα εκδηλώσει κάποια μορφή κατάθλιψης έστω και μια φορά στη ζωή του. Όμως, ευτυχώς η διατροφή και πιο συγκεκριμένα κάποιες βιταμίνες μπορούν να βοηθήσουν στη μείωση των συμπτωμάτων της.\nΑυτές οι βιταμίνες είναι απαραίτητες για τη ψυχική και συναισθηματική ευεξία. Επειδή όμως δεν αποθηκεύονται το σώμα μας, πρέπει να τις παίρνουμε καθημερινά από τη διατροφή. Μάθετε παρακάτω ποιες είναι οι βιταμίνες του συμπλέγματος Β και πως επηρεάζουν τη διάθεση μας.\nΒιταμίνη Β1 (θειαμίνη): Ο οργανισμός χρησιμοποιεί αυτή τη βιταμίνη για τη μετατροπή της γλυκόζης στο αίμα σε ενέργεια, ώστε να λειτουργεί σωστά ο εγκέφαλος μας αλλά και όλο το σώμα μας. Η έλλειψη της θειαμίνης μπορεί να οδηγήσει σε μια ποικιλία νευρολογικών συμπτωμάτων. Τη βρίσκουμε σε αφθονία στους σπόρους των δημητριακών, στους ξηρούς καρπούς και στη μαγιά της μπύρας.\nΒιταμίνη Β3 (νιασίνη): Η συγκεκριμένη βιταμίνη είναι απαραίτητη για της σωστή ανάπτυξη του οργανισμού και τη διατήρηση υγιών κυττάρων. Επίσης, παίζει σημαντικό ρόλο στην κυκλοφορία του αίματος και στην καλή λειτουργία του αναπνευστικού. Κάποιοι παίρνουν τη Β3 για να ξεπεράσουν τα προβλήματα μνήμης και για να αντιμετωπίσουν την κατάθλιψη. Υπάρχουν μελέτες που δείχνουν ότι όσοι έπαιρναν νιασίνη είχαν χαμηλότερο κίνδυνο για να εμφανίσουν τη νόσο του Αλτσχάιμερ, σε σχέση με εκείνους που την κατανάλωναν σε μικρότερες ποσότητες. Τη βρίσκουμε κυρίως στις ζωικές τροφές, όπως στο κρέας, στα ψάρια, στα αυγά και σε μικρότερη ποσότητα στις φυτικές.\nΒιταμίνη Β5 (παντοθενικό οξύ): Η βιταμίνη Β5 ονομάζεται και αγχολυτική γιατί είναι χρήσιμη στη θεραπεία της κατάθλιψης και του άγχους. Επίσης, κάποιοι γιατροί συμβουλεύουν τους ασθενείς τους που πάσχουν από χρόνιο στρες να παίρνουν συμπληρώματα παντοθενικού οξέος. Αν και οι ελλείψεις της συγκεκριμένης βιταμίνης είναι σπάνιες, μπορείτε να τη βρείτε στη μαγιά μπύρας, στο συκώτι, στο βασιλικό πολτό, στους ηλιόσπορους κ.α.\nΒιταμίνη Β6 (πυριδοξίνη): Αυτή η βιταμίνη είναι απαραίτητη για την παραγωγή της σεροτονίνης, της μελατονίνης και της ντοπαμίνης, ορμόνες που παίζουν βασικό ρόλο στη διάθεση και στη ψυχική υγεία. Επίσης, είναι αρκετά χρήσιμη για όσους έχουν υψηλές απαιτήσεις ενέργειας, όπως είναι οι αθλητές και τα παιδιά. Η ανεπάρκεια της Β6 αν και είναι σπάνια, προκαλεί δερματικές βλάβες και διανοητική σύγχυση. Οι κύριες πηγές στη διατροφή είναι οι πατάτες και άλλα λαχανικά, το γάλα και το κρέας.\nΒιταμίνη Β12: Επειδή η Β12 είναι σημαντική για το σχηματισμό των ερυθρών αιμοσφαιρίων, γι αυτό η ανεπάρκεια αυτής της βιταμίνης μπορεί να οδηγήσει σε αναιμία, κατάθλιψη και σε νευρολογικά προβλήματα. Η Β12 σε φυσική μορφή βρίσκεται μόνο σε ζωικά προϊόντα, αλλά προστίθεται και σε πολλά άλλα τρόφιμα, όπως είναι τα δημητριακά.\nΠροηγούμενο Επεξεργασμένες τροφές που πρέπει να αποφεύγετε!\nΕπόμενο Χασιμότο ποίες τροφές βοηθάνε και ποιές όχι!


Αντώνης Καγκελίδης : «Θα ασκούμε γόνιμη κριτική στη δημοτική αρχή» - Εφημερίδα Ημερήσια Ημαθίας\nΤρίτη 26 Μαΐου 2020 2:34\nΕπικεφαλής της «Δύναμης Πολιτών», της παράταξης της μείζονος μειοψηφίας του δημοτικού συμβουλίου Βέροιας αναλαμβάνει ο Αντώνης Καγκελίδης, μετά την παραίτηση του Κώστα Καραπαναγιωτίδη, από τη θέση του δημοτικού συμβούλου. Ζητήσαμε από τον πρώην αντιδήμαρχο, με τη Χαρούλα Ουσουλτζόγλου και εκ των στενών συνεργατών του κ. Καραπαναγιωτίδη, να μας δώσει το στίγμα της από εδώ και πέρα πορείας της παράταξής του στο δημοτικό συμβούλιο.\n«Θα συνεχίσουμε να ασκούμε γόνιμη κριτική στη δημοτική αρχή. Αυτό έπραξα από τη θέση της μειοψηφίας, από το 2014 έως σήμερα, αλλά και όταν ήμουν στην πλειοψηφία με τη Χαρούλα Ουσουλτζόγλου, όταν δεν ψήφιζα θέματα, όπως η γέφυρα Κούσιου, με τα οποία διαφωνούσα. Βεβαίως και θα συνεχίσουμε να είμαστε πάντα ευαίσθητοι, ως παράταξη, σε εθνικά θέματα, αφού οι καιροί είναι δύσκολοι», μας είπε ο κ. Καγκελίδης, ο οποίος εξελέγη στη θέση του επικεφαλής, μετά από συνεδρίαση των δημοτικών συμβούλων της παράταξής του.\nΤη θέση του παραιτηθέντος Κώστα Καραπαναγιωτίδη στο δημοτικό συμβούλιο, αναλαμβάνει ο Γιώργος Μιχαηλίδης, γνώριμος και αυτός από τη θητεία του στη δημοτική αρχή της κ. Ουσουλτζόγλου.


Με μάσκες και θερμομετρήσεις πριν και μετά την εξέταση στο Παν. Δυτικής Μακεδονίας\n17:12 - Τετάρτη, 08 Ιουλίου 2020\nΠαν. Δυτικής Μακεδονίας: Ολοκληρώθηκε η εξεταστική με φυσική παρουσία φοιτητών\nΕξεταστική με φυσική παρουσία φοιτητών του Πανεπιστημίου Δυτικής Μακεδονίας υπό την επίβλεψη της Επιτροπής Διαχείρισης Υγειονομικής Κρίσης.\nΜε επιτυχία και χωρίς κανένα πρόβλημα ολοκληρώθηκε η διαδικασία της εξεταστικής με φυσική παρουσία των φοιτητών. Στην εξεταστική συμμετείχαν πάνω από 300 φοιτητές που προέρχονταν από τα Τμήματα, Μηχανολόγων Μηχανικών, Χημικών Μηχανικών, Ηλεκτρολόγων Μηχανικών και Μηχανικών Υπολογιστών, και Σχολής Καλών Tεχνων.\nΗ όλη διαδικασία που ξεκίνησε στις 22-6-2020 και ολοκληρώθηκε στις 7-7-2020, τελούσε υπό την επίβλεψη της Επιτροπής Διαχείρισης Υγειονομικής Κρίσης που θέσπισε έγκαιρα το Πανεπιστήμιο ΔΜ.\nΜε βάση το εγχειρίδιο της επιτροπής , τις οδηγίες του ΕΟΠΥ, και τις επισημάνσεις του υπεύθυνου για τα προσωπικά δεδομένα ( DPO ) του Πανεπιστήμιου, τηρηθήκαν όλα τα απαραίτητα μέτρα:\nκαθημερινές απολυμάνσεις των χώρων, αποστάσεις στις αίθουσες , αντισηπτικά και μάσκες για κάθε φοιτητή, θερμομετρήσεις πριν και μετά την εξέταση, αερισμός χώρων κτλ . Η όλη διαδικασία αποτελεί οδηγό και για τις επόμενες εξεταστικές περιόδους ανάλογα βέβαια με την πορεία της υγειονομικής κρίσης.\nΓια την επιτυχή ολοκλήρωση της διαδικασίας πρέπει να σημειωθεί η εθελοντική προσφορά των\n1. Μελών της επιτροπής\nΚουράκος Μ. (Τμήμα Μαιευτικής) Παπουτσής Δ. (Τμήμα Μαιευτικής) Τζητηρίδου Μ. (Τμήμα Μαιευτικής) Βεντούλης Ι. (Τμήμα Εργοθεραπείας) Κατσιάνα Κ. (Τμήμα Εργοθεραπείας) Ανδρεοπούλου Α. (Τμήμα Εργοθεραπείας) Κυριακίδου Μ. (Τμήμα Εργοθεραπείας) Μανομενίδης Γ. (Τμήμα Εργοθεραπείας) Εσκιτζής Π. (Τμήμα Μαιευτικής )\n2. Πρόεδρων των τμημάτων\nΓ.Νενες ( Μηχανολόγων Μηχανικών)\nΖ.Φροντιστης ( Χημικών Μηχανικών )\nΙ. Ζιωγας ( Σχολής Καλών Tεχνων )\n3. Φοιτητών του Μεταπτυχιακού Προγράμματος – Ενεργειακές Επενδύσεις και Περιβάλλον\n4. Ιατρικού Συλλόγου Κοζάνης\n5. Δήμου Κοζάνης\nΣημείο αναφοράς της όλης διαδικασίας ήταν η ασφάλεια των φοιτητών μας και προς την κατεύθυνση αυτή το Πανεπιστήμιο ΔΜ θα συνεχίζει να εργάζεται και στην επόμενη χρονική περίοδο.\nΠρόεδρος: ΕΠΙΤΡΟΠΗΣ ΔΙΑΧΕΙΡΙΣΗΣ ΥΓΕΙΟΝΟΜΙΚΗΣ ΚΡΙΣΗΣ\nΚοσμήτορας Σχολής Επιστημών Υγείας – Π.Δ.Μ.


«Ελευθερία» - εμβολιασμοί και ευπαθείς ομάδες… - Πρωινός Λόγος - Η καθημερινή εφημερίδα της Ηπείρου\nΑΡΧΙΚΗΑΡΘΡΟΓΡΑΦΙΑ«Ελευθερία» - εμβολιασμοί και ευπαθείς ομάδες…\n«Ελευθερία» - εμβολιασμοί και ευπαθείς ομάδες…\nΠαραμονές Χριστουγέννων εξαγγέλθηκε η έναρξη εμβολιασμού των Ελλήνων με το αντικορωνοϊκό εμβόλιο κατά της Πανδημίας που μας τρομοκρατεί όλους.\nΑυτή, η τόσο αναμενόμενη και ποθητή κυκλοφορία του εμβολίου, η έναρξη του εμβολιασμού βαφτίστηκε συμβολικά «Ελευθερία» και ανακουφίστηκαν όλοι και περισσότερο οι «ευπαθείς ομάδες» μέσα στις οποίες, στις προτεραιότητες, μπήκαν και οι υπερήλικες.\nΔιατρέχοντας το 89ο έτος της ηλικίας, ανέμενα με αγωνία να ανακοινωθεί η «πλατφόρμα» -τι περίεργος και αυτός τεχνολογικός όρος- για να αισθανθώ τη χαρά και την ευδαιμονία της «Ελευθερίας» (!) ένα συναίσθημα με μεγάλο συμβολισμό για μας τους γερόντους που γνωρίσαμε και γιορτάσαμε το 1944 την απελευθέρωση από την κατοχή.\nΑνακοινώθηκε αρχές Γενάρη η «πλατφόρμα» εφαρμογής της προσμονής της «Ελευθερίας» από την τρομοκρατία του κορωνοϊού για τη δική μας «κλάση», της σειράς άνω των 85 χρόνων. Χαρμόσυνη μέρα, δυνατή η ανάμνηση της «Λευτεριάς», αλλά μη γνωρίζοντας τα ψηφιακά αλφάβητα και διαδικτυακά εργαλεία, προσέτρεξα στη Φαρμακοποιό της γειτονιάς μου με την προσδόκιμη αναμονή της «Ελευθερίας» για το «Ραντεβού» του τσιμπήματος!\nΠροθυμότατη η φαρμακοποιός, μιας και ήμουν και ο πρώτος πελάτης της που θα έμπαινε στην «πλατφόρμα», χειρίστηκε στον υπολογιστή τα στοιχεία μου, το αίτημα, το τηλέφωνό μου, το κινητό, και την επιθυμητή μέρα που ήταν διαθέσιμη. Και τότε, πριν εκτυπωθεί η επιβεβαίωση του ραντεβού, δέχομαι μια κλήση στο κινητό μου με την ένδειξη «μήνυμα σε αναμονή».\nΤο άνοιξα και διάβασα στην οθόνη με έκπληξη και απορία ότι το ραντεβού επιβεβαιωνόταν για την 21 Ιανουαρίου, Ημέρα Πέμπτη και ώρα 15.15’! Αυτή η αυτοστιγμεί απάντηση εκείνη την ώρα, αποτελούσε μια επανάσταση. Έχοντας μια πολύχρονη εμπειρία και δοκιμασία της Ελληνικής γραφειοκρατίας, του «πέρασε αύριο», ή «θα έχετε απάντηση σε δέκα μέρες», το γεγονός αυτό της άμεσης επιβεβαίωσης του Ραντεβού, χωρίς ουρά και αναμονή, αποτελεί μια τεχνολογική καινοτομία, μια τεχνολογική Επανάσταση που έρχεται σαν θύελλα και που θα αλλάξει το ρυθμό της ζωής μας.\nΗ σκέψη αυτή έγινε νέα έκπληξη, όταν σε δύο μέρες ένα άλλο μήνυμα στο κινητό, μου υπενθύμιζε πάλι το ραντεβού. Και αυτό επαναλήφθηκε πολλές φορές τις επόμενες μέρες μέχρι την ημέρα του εμβολιασμού, ο οποίος τελικά έγινε και διεκπεραιώθηκε σε δέκα λεπτά από την ομάδα του Νοσοκομείου Χατζηκώστα.\nΑναπόφευκτη είναι μια κριτική, μιας επίμονης κριτικής της διαχείρισης της Πανδημίας, που αφαιρεί μαχητές και υπερασπιστές της «Ελευθερίας», αυτής που προσδοκούμε όλοι με αγωνία. Η Πανδημία, μας θέλει όλους στις επάλξεις του προμαχώνα της Υγείας, Πανστρατιά και Ομόψυχα. Και συνειδητοποιώντας ότι βαδίζουμε στο ναρκοπέδιο του συνωστισμού και των μεταλλάξεων.\nΑυτή η Τεχνολογική Επανάσταση στη διαδικασία του Εμβολιασμού μας ενισχύει τα αμυντικά ανακλαστικά για τα απολαύσουμε την «Ελευθερία» που εγγυάται ο εμβολιασμός.


IPduh: Δικτυακή έρευνα και ανάλυση, και στα Ελληνικά! - freestuff.gr\nIPduh: Δικτυακή έρευνα και ανάλυση, και στα Ελληνικά!\nΔημοσίευση από canopus » 06 Νοέμ 2012 01:47\nΤο IPduh είναι μια συλλογή από εργαλεία που διευκολύνουν την Διαδικτυακή έρευνα αλλά και την επίλυση τεχνικών προβλημάτων στο Διαδίκτυο. Τα επιμέρους εργαλεία του IPduh απευθύνονται σε έμπειρους χρήστες αλλά o Apropos, το πιο διάσημο εργαλείο στο IPduh, κάνει την έρευνα στο Διαδίκτυο εύκολη, ακόμα και για τους πιο απλούς χρήστες, αυτούς που δεν έχουν ιδιαίτερες γνώσεις για τη δομή και τις τεχνολογίες που χρησιμοποιούνται στο Διαδίκτυο.\nΜε τον apropos κάποιος μπορεί να αναζητήσει στο IPduh οτιδήποτε σχετικό με την δομή του Διαδικτύου χωρίς να χρειάζεται να διαλέξει ή να ξέρει το κατάλληλο IPduh εργαλείο. Με τον apropos μπορείς να αναζητήσεις οτιδήποτε, ακόμα και torrents βάζοντας !t μπροστά απ’ αυτό που ψάχνεις πχ http://ipduh.com/el/apropos/?!t bsd. Μπορείς να χρησιμοποιήσεις τον apropos στην πρώτη σελίδα του IPduh ή να τον προσθέσεις στις μηχανές αναζήτησης του περιηγητή σου.\nΕπίσης, με το IPduh μπορείς να τεκμηριώσεις εύκολα τεχνικά θέματα ή προβλήματα πχ κάποιος που θα ήθελε να δείξει ποιοι είναι οι εξυπηρετητές ηλεκρονικού ταχυδρομείου, εξυπηρετητές ονοματοδοσίας , και εξυπηρετητές HTTP του whitehouse.gov θα μπορούσε να το διαπιστώσει κοιτώντας τις εγγραφές στο DNS του whitehouse.gov και παραθέτοντας το http://ipduh.com/el/dns/?whitehouse.gov.\nΤο IPduh στα ελληνικά βρίσκεται ακόμα σε δοκιμαστική-Βήτα έκδοση. Το IPduh στα αγγλικά είναι στην τελευταία σταθερή έκδοση του IPduh και παρέχει περισσότερες δυνατότητες.\nΜια εξαιρετική προσπάθεια από τον Έλληνα προγραμματιστή Γιώργο Παιτάρη που αξίζει την προσοχή και την υποστήριξη όλων μας. Η συγγραφή της σουίτας έγινε αποκλειστικά από τον ίδιο και του πήρε, όπως μαθαίνουμε, πάνω από 2 χρόνια. Η επιτυχία της σουίτας εργαλείων που παρέχει το IPduh είναι ότι μπορούν να χρησιμοποιηθούν από τον οποιονδήποτε : είτε πρόκειται για ειδικό επαγγελματία της πληροφορικής & δικτύων ή για τον νέο χρήστη που πραγματοποιεί τα πρώτα του βήματα στο Internet και τα δίκτυα.\nπηγη : http://www.secnews.gr/archives/53102